title: Cameroon Airlinesin lento 3701

text: Lennolla oli 68 matkustajaa ja viisi miehistön jäsentä. Onnettomuudessa kuoli 68 matkustajaa ja kolme miehistön jäsentä. Kaksi miehistön jäsentä ja kolme matkustajaa loukkaantui vakavasti, mutta he selvisivät hengissä. Lennon 3701 onnettomuus on Kamerunin historian kolmanneksi pahin.


title: Cameroon Airlinesin lento 3701

text: Lento 3701 lähti Cotonousta kello 20.22 (UTC). Lento ja lähestyminen sujuivat normaalisti, ja lento sai kello 21.32 lähestymisluvan Doualan kiitotielle 30. Yhdeksän minuutin kuluttua miehistö kertoi näkevänsä kiitotien ja sai laskeutumisluvan. Kone ylitti kiitotien pään, mutta alkoi sen jälkeen nousta. Miehistö kertoi lennonjohdolle, että heillä oli ”ongelmia” ja että he kertoisivat pian tarkemmin.


title: Cameroon Airlinesin lento 3701

text: Ylösvedon aikana koneen toisen moottorin ahtimen siipi irtosi siihen tulleen murtuman takia, jolloin moottori menetti tehoa. Miehistöllä oli vaikeuksia hallita konetta, sillä yhdistettynä viime tingassa tehtyyn ylösvetoon moottorivika aiheutti nopeuden menetyksen, jota ei saatu enää korjattua. Kone kääntyi pian ylösvedon jälkeen jyrkästi vasemmalle ja syöksyi mangrovesuolle.


title: Erakkorapu (lyhytelokuva)

text: Erakkorapu on Kai Lehtisen onhjaama lyhytelokuva vuodelta 1998. Se kertoo epämodernista Asko-nimisestä miehestä, joka säilyttää luonnonläheissen elämänuskonsa koettelemustenkin keskellä. Pääosia näyttelevät Taisto Reimaluoto ja Kati Outinen. Elokuva sai jaetun pääpalkinnon Brestin lyhytelokuvajuhlilla.


title: Faucett Perún lento 251

text: Faucett Perún lento 251 oli Faucett Perún Perun sisäinen reittilento Limasta Arequipan kautta Tacnaan. Lennolla 29. helmikuuta 1996 käytetty Boeing 737-222 törmäsi kukkulaan lähestyessään Arequipaa lennettyään lähestymisen aikana liian matalalla.


title: Faucett Perún lento 251

text: Lennolla oli 117 matkustajaa ja kuusi miehistön jäsentä. Kaikki 123 koneessa ollutta kuolivat maahansyöksyssä. Se on Perun historian pahin lento-onnettomuus.


title: Faucett Perún lento 251

text: Lento 251 lähti Limasta kello 19.10. Se lensi mittarivirheen vuoksi matalammalla kuin oli tarkoitus: kun kapteeni ilmoitti lennonjohdolle koneen lentävän 9 500 jalassa, todellinen lentokorkeus oli 8 460 jalkaa. Niinpä kone lähestyi matalammalla kuin oli turvallista. Kello 20.25 lentäjä pyysi lennonjohtoa laittamaan kiitotien valot kirkkaammalle, koska hän ei nähnyt niitä, vaikka oli jo lähellä lentoasemaa. Lennonjohto vastasi valojen olevan jo kirkkaimmalla mahdollisella asetuksella. Pian tämän jälkeen kone osui kukkulaan. Koneen runko kulki ensimmäisen kukkulan yli ja törmäsi sen jälkeen toiseen kukkulaan. Ensimmäisen osumakohdan korkeus oli 8 015 jalkaa, kun Arequipan lentoasema on 8 404 jalkaa merenpinnan yläpuolella.


title: Pomp and Circumstance

text: Pomp and Circumstance on brittiläisen Edward Elgarin vuosina 1901–1930 säveltämä viiden juhlamarssin sarja. Erityisesti sarjan ensimmäisestä (1901) ja neljännestä marssista (1907) on tullut Elgarin suosituimpia ja esitetyimpiä sävellyksiä.


title: Pomp and Circumstance

text: Marssin numero 1 keskusmelodiasta, jonka Elgar itse sovitti kuorolle, on laulettuna tullut ”Land of Hope and Glory”, Britannian epävirallinen toinen kansallislaulu. Sitä käytettiin tuoreeltaan kuningas Edward VII:n kruunajaisissa vuonna 1901. Suomeksi se tunnetaan Pekka Sipilän sanoituksena nimellä ”Maa tulevaisuuden”. Sävelmää käytetään paljon myös häämarssina.


title: Pomp and Circumstance

text: Sarjan nimi tulee Shakespearen "Othellossa" esiintyvästä säkeestä ”Pride, pomp, and circumstance of glorious war!”, jonka Paavo Cajander on suomentanut muotoon ”Maineikkaan sodan prameus ja loisto!”Kukin osista on noin 5 minuutin mittainen, joten koko sarjan esitysaika on vajaa puoli tuntia.


title: Kourallinen tomua (elokuva)

text: Kourallinen tomua (; myös "Evelyn Waugh’s A Handful of Dust") on vuonna 1988 ensi-iltansa saanut Charles Sturridgen ohjaama brittiläinen draamaelokuva, jonka pääosia näyttelevät James Wilby, Kristin Scott Thomas ja Rupert Graves. Sivuosissa ovat muiden muassa Anjelica Huston, Judi Dench ja Alec Guinness. Elokuva perustuu Evelyn Waughin samannimiseen klassikkoromaaniin "Kourallinen tomua" (engl. "A Handful of Dust", 1934), jonka pohjalta Sturridge, Derek Granger ja Tim Sullivan sovittivat elokuvan käsikirjoituksen. Granger oli myös elokuvan tuottajana. Pukusuunnittelija Jane Robinson oli ehdolla parhaan puvustuksen Oscarin saajaksi vuoden 1989 gaalassa.


title: Kourallinen tomua (elokuva)

text: "Kourallinen tomua" sijoittuu 1930-luvun Englantiin ja kertoo aviorikoksen seuraamuksista. Aristokraatti Brenda Last (Kristin Scott Thomas) on kyllästynyt Tony Lastin (James Wilby) vaimo, joka elää ylellisessä Hettonin maalaiskartanossa. Rahattoman pyrkyrin, John Beaverin (Rupert Graves), ilmaantuminen heidän elämiinsä aiheuttaa tuhoisan vaikutuksen Lastien avioliittoon, joka alkaa kariutua, kun Brenda ajautuu suhteeseen Beaverin kanssa ja kun Lastien 8-vuotias poika John Andrew (Jackson Kyle) kuolee onnettomuudessa.


title: Kourallinen tomua (elokuva)

text: "Kourallinen tomua" sai teatteriensi-iltansa Britanniassa ja Yhdysvalloissa 24. kesäkuuta 1988. Elokuvan teatterilevittäjinä olivat Premier Releasing Britanniassa ja New Line Cinema Yhdysvalloissa. "Kourallinen tomua" tuotti Yhdysvalloissa 1 560 700 dollarin lipputulot. Suomessa elokuva ei saanut teatterilevitystä, mutta Atlantic Film Oy julkaisi sen DVD:lle 17. marraskuuta 2010.


title: Eric Nally

text: Eric Sean Nally on yhdysvaltalainen laulaja ja lauluntekijä. Hänet tunnetaan erityisesti Foxy Shazam -yhtyeen laulajana ja keulahahmona sekä avustavasta lauluosuudesta Macklemore & Ryan Lewisin menestyskappaleessa ”Downtown”.


title: Eric Nally

text: Eric Nally varttui Madisonvillen kaupunginosassa Cincinnatissa. Hän perusti Foxy Shazamin yhtyekavereidensa (kitaristi Loren Turner, pianisti Sky White, basisti Daisy Caplan, trumpetisti ja taustalaulaja Alex Nauth sekä rumpali Aaron McVeigh) kanssa Cincinnatissa vuonna 2004. He julkaisivat ensimmäisen albumin, "The Flamingo Trigger", vuonna 2005. Foxy Shazam julkaisi yhteensä viisi albumia.


title: Eric Nally

text: Nally sai mainetta mahtailevasta, tavallisuudesta poikkeavasta ja omituisesta lavaesiintymisestä, joka käsitti muun muassa mieltymystä taiturimaisiin tanssiliikkeisiin ja palavien savukkeiden syömiseen. Häntä on verrattu Freddie Mercuryyn, Justin Hawkinsiin ja Noel Fieldingiin. Foxy Shazam keskeytti vuonna 2014, jonka jälken Nally on tehnyt soolouraa.


title: Eric Nally

text: Nally oli kanssakirjoittajana Meat Loafin studioalbumilla "Hang Cool Teddy Bear" (2009). Hän ohjasi ”Ruby”-singlekappaleen musiikkivideon (2017) yhdessä Jaakko Mannisen kanssa. Nallyn oli tarkoitus kirjoittaa kappale Jack Nicholsonille, mutta Nicholson ei ollut kiinnostunut asiasta.


title: Eric Nally

text:
Eric Nally on tehnyt yhteistyötä ja kiertänyt esiintymässä hip hop -artisti Macklemoren kanssa. Hän esiintyi ”Downtown”-musiikkivideolla vuonna 2015. Hän lauloi Macklemore & Ryan Lewisin "This Unruly Mess I've Made" -albumilla kappaleessa ”Downtown” vuonna 2016 ja Macklemoren "Gemini"-albumilla kappaleessa ”Ain't Gonna Die Tonight” vuonna 2017.
 Macklemore & Ryan Lewisin single
 Macklemore & Ryan Lewisin studioalbumi: kappaleessa ”Downtown”
 Macklemoren studioalbumi: kappaleessa ”Ain't Gonna Die Tonight (ft. Eric Nally)”
 The Bloody Beetrootsin studioalbumi: kappaleessa ”Enter The Void (ft. Eric Nally)”
 Cool Lifen singlekappale ”Waves (ft. Eric Nally)”
 kokoelma-albumi: Macklemore & Ryan Lewisin kappaleessa ”Downtown (ft. Eric Nally, Melle Mel, Kool Moe Dee & Grandmaster Caz)”


title: Aatamin poika

text: Aatamin poika on Heikki Veijolan vuonna 1995 ohjaama lyhyt televisioelokuva, jonka pääosia näyttelevät Ari-Kyösti Seppo ja Meri Nenonen. Se kertoo erikoisten maalaisveljesten ja nuoren kesätoimittajan tarinan.


title: Blåblus

text: Blåblus oli ruotsalainen rockyhtye, joka oli aktiivisena vuosina 1973–1975. Blåblus julkaisi kaksi coverkappaleista koostuvaa albumia, joista toinen sisälsi yhtyeen version kappaleesta ”Hooked on a Feeling”, joka toi yhtyeelle kansainvälistä suosiota. Blåblus koostui Anders Berglundista (piano), Björn Skifsistä (laulu), Bosse Liljedahlista (bassokitara), Hinke Ekestubbesta (saksofoni), Jan Guldbäckistä (rummut), Michael Areklewistä (kitara) ja Tommy Berglundista (trumpetti). Yhtye hajosi sen jälkeen, kun Skifs päätti aloittaa soolouran.


title: Meral Akşener

text: Meral Aksener on turkkilainen politikko ja maan entinen sisäministeri. Hän on kansallismielinen konservatiivi ja riitautui aiemman puolueensa MHP:n kanssa tämän solmittua vaaliliiton presidentti Erdoğanin AKP:n kanssa. Vuoden 2018 presidentinvaalissa hän oli uuden IyI-puolueen ehdokkaana.


title: Aeroperún lento 603

text: Aeroperún lento 603 oli Aeroperún reittilento Miamista Liman kautta Santiago de Chileen. Lennolla 2. lokakuuta 1996 käytetty Boeing 757-23A syöksyi Tyyneenmereen Perun edustalla. Huollon yhteydessä koneen nollapaineanturi, jonka tietoja kone käyttää lentokorkeuden ja -nopeuden laskemiseen, oli peitetty teipillä sen suojaamiseksi. Huollon jälkeen teippi oli jäänyt paikalleen. Niinpä kapteenin mittarit näyttivät vääriä lukemia. Miehistö huomasi oudot lukemat jo lennon alkuvaiheessa, mutta päätti palata takaisin Limaan vasta koneen noustua 13 000 jalan korkeuteen.


title: Aeroperún lento 603

text: Paluun aikana kapteenin mittarit näyttivät koneen lentävän liian nopeasti, kun perämiehen mittarien mukaan lentonopeus oli liian pieni. Väärien mittarilukemien mukaan lentäen kapteeni vähensi tehoja ja laskeutui alemmas, kunnes kone osui mereen. Koneella oli tällöin nopeutta 260 solmua. Kapteenin mittarien mukaan nopeus oli 450 solmua ja lentokorkeus 9 500 jalkaa.


title: Aeroperún lento 603

text: Lennolla oli 61 matkustajaa ja yhdeksän miehistön jäsentä. Kaikki 70 koneessa ollutta kuolivat onnettomuudessa.


title: Bandido (kappale)

text: Bandido on Azúcar Morenonin esittämä kappale, joka edusti Espanjaa vuoden 1990 Eurovision laulukilpailussa Jugoslavian Zagrebissa.


title: Bandido (kappale)

text: Kappale sijoittui Euroviisuissa 22 maan joukosta sijalle 5. 96 pisteellä.


title: Audi Coupé

text: Audi Coupé on Audin vuosina 1980–1996 valmistama coupé-korinen automalli, joka perustuu tekniikaltaan Audi 80:een.


title: Audi Coupé

text: Ensimmäisen sukupolven Coupé esiteltiin vuonna 1980. Se perustui alustaltaan ja tekniikaltaan sedan-koriseen Audi 80 (B2) -malliin, joka oli tullut markkinoille kahta vuotta aiemmin. Sen urheilullisempi versio on nimeltään Audi Quattro.


title: Audi Coupé

text: Syksyllä 1982 Coupé koki pienen kasvojenkohotuksen, jossa se sai uudet ajovalot. Toinen laajempi uudistus tuli vuonna 1984, jolloin puskurit vaihdettiin uusiin ja etusäleikköä kallistettiin aavistuksen verran taaksepäin. Sisällä oli uusi kojelauta.


title: Audi Coupé

text: Vuonna 1988 esitelty toisen sukupolven Coupé perustuu sedan-koriseen Audi 80 (B3) -malliin, joka oli tullut markkinoille kahta vuotta aikaisemmin. Se oli saatavana myös urheilullisempana Audi S2 -versiona. Lisäksi Coupéen perustuu avomalli Audi Cabriolet.


title: Audi Coupé

text: Vuonna 1991 Coupé koki kasvojenkohotuksen, jossa se sai samanlaisen keulan kuin uudessa Audi 80 (B4) -mallissa. Uutena moottorina oli 2,8-litrainen V6.


title: Chorís skopó

text: Chorís skopó (, ”Ilman tarkoitusta”) on Chrístos Kálloun (Christos Callow) ja Waven esittämä kappale, joka edusti Kreikkaa vuoden 1990 Eurovision laulukilpailussa Jugoslavian Zagrebissa.


title: Chorís skopó

text: Kappale sijoittui Euroviisuissa 22 maan joukosta sijalle 19. 11 pisteellä.


title: Opel Corsa E

text: Opel Corsa E on Opel Corsan viidennen sukupolven malli, jota on valmistettu vuodesta 2014 lähtien.


title: Opel Corsa E

text: Viidennen sukupolven Corsa esiteltiin Pariisin autonäyttelyssä syksyllä 2014. Auto perustuu samaan perusrakenteeseen kuin edeltäjänsä, joten mitat ovat pysyneet lähes identtisinä. Ulkopuoli ja sisusta on kuitenkin uudistettu täysin, eikä alustassa ole ainuttakaan samaa komponenttia kuin edellisen sukupolven mallissa. Sisustusmateriaalit ovat laadultaan huomattavasti aikaisempaa korkeatasoisempia. Sekä ulko- että sisäpuolen muotoilussa on samanlaisia piirteitä kuin vuonna 2012 esitellyssä Opel Adamissa.


title: Opel Corsa E

text: Vuoden 2014 Euro NCAP -kolaritestistä Corsa E sai tulokseksi neljä tähteä viidestä.


title: Opel Corsa E

text: Corsassa on mahdollista valita kahden alustaratkaisun väliltä. Vakiona on Comfort-alusta, joka soveltuu 14–16-tuumaisille pyörille. Urheilullisempi Sport-alusta tulee vakiona pyöräkoon ollessa 17 tuumaa. Sen saa myös valinnaisena 16-tuumaisten pyörien yhteyteen.Uudessa Corsassa on paljon varusteita, jotka ovat ennen olleet lähestulkoon vain suurempien autojen yksinoikeuksia. Esimerkiksi bi-xenon-ajovalot ja liikennemerkkien tunnistusjärjestelmä Opel Eye ovat saatavana Corsaan joko vakio- tai lisävarusteina versiosta riippuen. Lisävarusteiseen IntelliLink-tietoviihdejärjestelmään voi yhdistää älypuhelimen, jolloin siihen voi ladata erilaisia sovelluksia, muun muassa navigointijärjestelmän ja internetradion.


title: Opel Corsa E

text: Moottoriosastolla suurin uudistus oli kolmisylinterinen 1,0-litrainen (90/115 hv) bensiinimoottori. Aiemman 1,2 litran Twinport-moottorin korvasi Suomessa uusi 1,4-litrainen Ecotec (75/90 hv). Sen 90-hevosvoimaiseen versioon voi valita halutessaan kuusivaihteisen automaattivaihteiston, joka on ensimmäinen laatuaan B-segmentissä, tai vaihtoehtoisesti viisivaihteisen "Easytronicin". Perusvaihteistona on 1,4-litraisessa viisivaihteinen manuaalivaihteisto, 1,0-litraisessa kuusivaihteinen. Dieselmoottorina on 1,3-litrainen CDTI (75/95 hv) start/stop-järjestelmällä ja viisivaihteisella manuaalivaihteistolla.


title: Opel Corsa E

text: Corsavanin moottorivaihtoehtoina ovat 1,2-litrainen (70 hv) Ecotec-bensiinimoottori sekä 1,3 CDTI. Molemmissa on voimansiirtona viisivaihteinen manuaalivaihteisto.


title: Opel Corsa E

text: Varustetasot olivat alun perin Suomessa Enjoy ja Cosmo.


title: Opel Corsa E

text: Enjoy-varusteluun kuului kuusi turvatyynyä, ESP, 15 tuuman teräsvanteet pölykapselein, mäkilähtöavustin, sähköikkunat edessä, vakionopeudensäädin, nahkaverhoiltu lämmitettävä ohjauspyörä, turvavyönmuistutin edessä ja takana, manuaali-ilmastointi, radio/CD-soitin ja Bluetooth-järjestelmä. Enjoy More -varustepaketin mukana sai automaatti-ilmastoinnin, 15 tuuman kevytmetallivanteet, pysäköintitutkan taakse sekä valo- ja näkyvyyspaketin.


title: Opel Corsa E

text: Vain viisiovisena saatavassa Cosmossa oli lisäksi 15 tuuman kevytmetallivanteet, automaatti-ilmastointi, etusumuvalot, osittain nahkaverhoillut istuimet, kromatut ikkunankehykset ja ovenkahvat, bi-xenon-ajovalot LED-päiväajovaloilla ja punainen sisävalaistus. Valinnainen Cosmo Premium -varustepaketti lisäsi varustukseen IntelliLink-multimediajärjestelmän, 16 tuuman kevytmetallivanteet, lämmitettävän tuulilasin, pysäköintitutkan eteen ja taakse sekä tummennetut takaikkunat.


title: Opel Corsa E

text: Mallivuodelle 2016 dieselmoottoreita uudistettiin. Uuden sukupolven turboahdin toimii aikaisempaa alhaisemmilla kierroksilla ja on äänieristetty. Myös pakosarja ja kaksoismassavauhtipyörä on niin ikään vaihdettu uusiin. Teho ja vääntömomentti pysyivät ennallaan uudistuksista huolimatta, mutta melutason sanotaan olevan huomattavasti alhaisempi ja moottorin käynnin aiempaa tasaisempaa. Samalla dieselmoottorin saa halutessaan myös "Easytronic"-vaihteistolla varustettuna.


title: Opel Corsa E

text: Vuoden 2015 lopussa Corsa sai aiemmin Astrassa esitellyn päivitetyn R4.0 IntelliLink -tietoviihdejärjestelmän, joka on liitettävissä Apple CarPlay- ja Android Auto -sovellusten kanssa. Varustetasojen nimiksi vaihtuivat Active ja Innovation.


title: Opel Corsa E

text: Helmikuussa 2015 Opel esitteli suorituskykyisen OPC-version E-Corsasta. 1,6-litraisen turbomoottorin teho on noussut edellismallista 207 hevosvoimaan ja vääntö 245 newtonmetriin. Overboost-järjestelmän avulla vääntö voi nousta väliaikaisesti 280 newtonmetriin asti. Kiihtyvyys nollasta sataan on 6,8 sekuntia ja huippunopeus 230 km/h. Corsa OPC:ssä on mukautuva urheilullinen alusta, joka on 10 millimetriä normaalia matalampi. Edessä jarrulevyt ovat 308 millimetriä halkaisijaltaan ja vannekoko on 18 tuumaa. Autossa on myös Remuksen pakoputkisto kahdella ulostuloaukolla.


title: Opel Corsa E

text: OPC-mallin ulkonäkö on paljon tavallista Corsaa aggressiivisempi urheilullisine puskureineen, takaspoilereineen ja takaosan diffuusoreineen. Sisällä on ruudutettu kangasverhous tai vaihtoehtoisesti Recaron nahkaverhoillut urheiluistuimet, OPC-ohjauspyörä ja vaihteenvalitsimen nuppi sekä alumiiniset polkimet. Kojelaudassa on aina auton ulkoväriin sointuvat koristelistat.


title: Opel Corsa E

text: Opel tarjoaa Corsaan myös OPC Performance -pakettia, jossa on OPC:n perusominaisuuksien lisäksi Drexlerin tasauspyörästö, entistäkin urheilullisempi alusta ja Brembon jarrujärjestelmä 330 millimetrin jarrulevyillä edessä.


title: Opel Corsa C

text: Opel Corsa C on Opel Corsan kolmannen sukupolven malli, jota valmistettiin vuosina 2000–2006.


title: Opel Corsa C

text: Kolmannen sukupolven Corsa tuli markkinoille vuonna 2000 kolmi- ja viisiovisina hatchbackeina sekä Combo-pakettiautoversiona. Latinalaisessa Amerikassa, Etelä-Afrikassa ja Lähi-idässä oli saatavana myös sedan-versio. C-mallin Corsaan perustuvat myös pieni tila-auto Opel Meriva sekä toisen sukupolven Opel Tigra.


title: Opel Corsa C

text: Turvallisuudessa Corsa oli nyt luokkansa kärkitasolla saavutettuaan neljä tähteä viidestä Euro NCAP -kolaritestissä vuonna 2002.


title: Opel Corsa C

text: Corsan moottorit olivat uutta 1,7-litraista turbodieseliä ja 1,8 litran bensiinimoottoria lukuun ottamatta samat kuin edellisessä korimallissa. Manuaalivaihteiston ja perinteisen neliportaisen automaattivaihteiston lisäksi saatavana oli myös viisiportainen "Easytronic"-robottivaihteisto.


title: Opel Corsa C

text: Vuoden 2003 kasvojenkohotuksessa Corsa sai uudet puskurit ja etusäleikön.


title: Opel Corsa C

text: Vaikka C-sukupolven valmistus päättyi Euroopassa vuonna 2006, pysyi siihen perustuva Combo edelleen mallistossa vuoteen 2012 saakka, jolloin sille esiteltiin seuraaja.


Vain elämää – kausi 8, ensimmäinen kattaus on "Vain elämää" -televisiosarjan kahdeksannen tuotantokauden ensimmäinen kokoelmalevy, joka julkaistiin 18. toukokuuta 2018.


title: Opel Corsa B

text: Opel Corsa B on Opel Corsan toisen sukupolven malli, jota valmistettiin vuosina 1993–2000.


title: Opel Corsa B

text: Vuonna 1993 A-mallin korvasi pyöreämpi ja nykyaikaisemman näköinen Corsa B. Ensimmäisestä sukupolvesta poiketen B-mallin sedan-versiota ei myyty Euroopassa. Muualla oli saatavilla myös farmarimalli Caravan ja pakettiautoversio Corsavan. Auton mallinimi oli nyt myös Britanniassa Corsa. Kahden tähden tulos Euro NCAP -kolaritestissä oli hieman pettymyksellinen, sillä kilpailijat Ford Fiesta ja Volkswagen Polo saivat kumpikin kolme tähteä.


title: Opel Corsa B

text: Corsa B:n alustalle perustuivat myös pieni coupé Opel Tigra ja korotetulla takaosalla varustettu pakettiauto Opel Combo.


title: Opel Corsa B

text: Moottorivaihtoehtoina olivat 1,0- (55 hv), 1,2- (45 hv), 1,4- (60/90 hv) ja 1,6-litraiset (106/109 hv) bensiinimoottorit sekä 1,7-litrainen (74 hv) Isuzun valmistama diesel.


title: Opel Corsa B

text: Vuoden 1997 kasvojenkohotuksessa Corsan ulkonäköä tuoreutettiin hieman. Etusäleikkö muuttui yksiosaiseksi ja puskurit kokivat pieniä uudistuksia. Koria jäykistettiin paremman turvallisuuden saavuttamiseksi. Kuljettajan turvatyyny oli tullut vakiovarusteeksi jo mallivuoden 1995 autoihin. Uudistettu Corsa ylsi nyt kolmeen tähteen Euro NCAP -kolaritestissä.


title: Vain elämää – kausi 8, toinen kattaus

text: Vain elämää – kausi 8, toinen kattaus on "Vain elämää" -televisiosarjan kahdeksannen tuotantokauden toinen kokoelmalevy, joka julkaistiin 18. toukokuuta 2018.


title: Opel Corsa A

text: Opel Corsa A on Opel Corsan ensimmäisen sukupolven malli, jota valmistettiin vuosina 1982–1993.


title: Opel Corsa A

text: Ensimmäisen sukupolven Corsan esitteleminen syksyllä 1982 merkitsi General Motorsille kokonaan uuteen kokoluokkaan siirtymistä. Samalla se oli ensimmäinen Opel-malli, jota valmistettiin Zaragozan tehtaalla Espanjassa. Isossa-Britanniassa auto tunnettiin nimellä Vauxhall Nova. Ensimmäiset Corsat olivat kolmiovisia hatchbackeja ja kaksiovisia sedaneja. Neli- ja viisioviset korimallit tulivat markkinoille vuonna 1985.


title: Opel Corsa A

text: Moottorivaihtoehdot olivat 1,0- (45 hv), 1,2- (55 hv), 1,3- (70 hv) ja 1,4-litraiset (75 hv) kaasutinmoottorit. Myöhemmin ne muuttuivat 1,0-litraista lukuun ottamatta suihkutustyyppisiksi.


title: Opel Corsa A

text: Vuonna 1987 mallistoon lisättiin Isuzun 1,5-litrainen (50 hv) dieselmoottori. Porrasperäinen malli jätettiin pois monilta markkinoilta ja kaksiovisen valmistus loppui kokonaan.


title: Opel Corsa A

text: Perusmalli oli pelkkä Corsa, sitä seurasivat Corsa Luxus, Corsa Berlina ja urheilullinen Corsa SR. Vuonna 1988 Corsalle tehtiin kasvojenkohotus, jonka yhteydessä se sai uuden etusäleikön, puskurit ja muutamia pienempiä muutoksia. Mallimerkinnät muuttuivat seuraavasti: Corsa LS, Corsa GL, Corsa GLS ja Corsa GT.


title: Opel Corsa A

text: Kevään 1988 uusi malli oli suorituskykyisellä 1,6-litraisella (100 hv) monipistesuihkutusmoottorilla varustettu Corsa GSi. Joillain markkinoilla oli saatavilla myös 1,4-litraisella (83 hv) monipistesuihkutusmoottorilla varustettu Corsa SRi, joka moottoria lukuun ottamatta vastasi teknisesti GSi-mallia. GSi- ja SRi-mallit poikkesivat perusmalleista myös korin osalta, etuosan runkoaisoja oli vahvistettu ja edessä jousitornien yläosassa oli vahvikelevyt. Samalla 1,0-litrainen korvattiin 1,2GV-työntötankomoottorilla, jossa oli saman verran tehoa, 45 hevosvoimaa.


title: Opel Corsa A

text: Syksyllä 1989 moottorivalikoimaa täydensi Vectran 1,4-litrainen (60 hv) moottori, joka korvasi aiemman 1,3-litraisen.


title: Opel Corsa A

text: Vuonna 1990 Corsa sai toisen kasvojenkohotuksen, johon kuului uudet kokopeittävät puskurit, pienemmät etuvalot ja uudelleen muotoiltu etusäleikkö sekä täysin uusi sisusta. Mallin ikä alkoi kuitenkin jo tässä vaiheessa näkyä verrattuna uudempiin kilpailijoihinsa Ford Fiestaan ja Peugeot 106:een.


Vain elämää – kausi 7, ensimmäinen kattaus on "Vain elämää" -televisiosarjan seitsemännen tuotantokauden ensimmäinen kokoelmalevy, joka julkaistiin 6. lokakuuta 2017.


title: Vain elämää – kausi 7, toinen kattaus

text: Vain elämää – kausi 7, toinen kattaus on "Vain elämää" -televisiosarjan seitsemännen tuotantokauden toinen kokoelmalevy, joka julkaistiin 20. lokakuuta 2017.


title: Kirkholman taistelu

text: Kirkholman taistelu oli Kaarle IX:n johtamien ruotsalaisten ja Jan Karol Chodkiewiczin johtamien puolalaisten joukkojen välillä käyty taistelu Kirkholmassa Liivinmaalla, eli nykyisen Salaspilsin lähistöllä Latviassa 27. syyskuuta 1605. Taistelu liittyi Ruotsin kuninkaan ja Puola-Liettuan kuningas Sigismund III Vaasan väliseen sotaan. Puolalainen ratsuväki vei voiton huomattavasti suuremmasta ruotsalaisesta armeijasta, joka kärsi suuret tappiot.


title: Kirkholman taistelu

text: Kirkholman taistelu käytiin Ruotsin–Puolan sodan aikana. Vanha-Liivinmaa oli luhistunut ja ulkovallat kilpailivat sen jaosta keskenään. 1500-luvun lopulla Venäjä oli pelattu kisasta ulos ja jäljellä olivat Ruotsi ja Puola. Ruotsi ja Puola olivat saaneet yhteisen kuninkaan, kun Sigismund III Vaasa nousi Ruotsin kuninkaaksi vuonna 1592. Hänet oli valittu vuonna 1587 myös Puolan kuninkaaksi. Katolilainen kuningas herätti vastustusta Ruotsissa ja puolalaisia vastustamaan nousi Sigismundin setä Kaarle-herttua. Kaarle kukisti ensin puolalaiset Ruotsissa ja Suomessa, jonka jälkeen taistelut siirtyivät Liivinmaalle. Vuonna 1604 kuninkaan arvon käytön aloittanut Kaarle IX nousi maihin Baltian eteläosissa kesällä 1605. Ruotsalaisten tarkoituksena oli vallata puolalaisten hallussaan pitämä Riian kaupunki.


title: Kirkholman taistelu

text: Ruotsalaiset saapuivat taistelupaikalle puolitoista vuorokautta kestäneen sateessa tehdyn marssin jälkeen. Riian edustalla Kirkholmassa eli nykyisessä Salaspilsissä Latviassa he ottivat edulliset asemat ja aamulla 27. syyskuuta Kaarle antoi käskyn ryhtyä hyökkäykseen. Kaarlen armeijaan kuului 11 000 sotilasta. Puolalaisia oli vain 3 500. Puolalaiset teeskentelivät vetäytyvänsä, jolloin ruotsalaiset etenivät epäedullisempaan tasaiseen maastoon, joka suosi Puolan valiojoukkoihin kuuluneita ns. siivekkäitä husaareja ja heidän tukenaan olleita tataareja. Puolalaisen ratsuväen hyökkäystä johti hetmanni Jan Karol Chodkiewicz ja rynnäkkö mursi ruotsalaisen jalkaväen puolustuksen. Ruotsalaiset kärsivät suuret tappiot ja kääntyivät pakoon. Kaarle-herttua menetti hevosensa ja sai iskun päähänsä. Liivinmaalainen Henrik Wrede sai kuitenkin pelastettua hänet luovuttamalla herttualle oman ratsunsa ja saaden itse surmansa.


title: Kirkholman taistelu

text: Ruotsalaiset menettivät taistelussa noin 9 000 miestä kaatuneina, kun taas puolalaisten tappiot jäivät vain noin 100 mieheen.


title: Kirkholman taistelu

text: Kaarle syytti tappiosta ruotsalaisten sotilaiden pelkuruutta. Tappio herätti myös huomiota Ruotsin armeijan vanhanaikaiseen aseistukseen ja huonoon koulutukseen. Myöhemmin Kaarlen poika Kustaa II Aadolf johtikin myöhemmin kokonaan uudenlaista ruotsalaista armeijaa uusine aseineen ja taktiikoineen.


title: Kirkholman taistelu

text: Puolassa Sigismund sai puolestaan onnittelut voittonsa johdosta muun muassa paavilta, Turkin sulttaanilta ja Persian šaahilta. Vuonna 1609 puolalaiset olivat vallanneet ruotsalaisten hallussa olleet Viljandin ja Pärnun, jolloin he hallitsivat koko Liivinmaata. Osapuolet solmivat lopulta aselevon vuonna 1611, mutta Ruotsalaiset valtasivat Liivinmaan vuonna 1611 kuolleen Kaarlen pojan Kustaa II Aadolfin valtakaudella.


title: Formula 2 Ranskan Grand Prix 2018

text: Formula 2 Ranskan Grand Prix 2018 oli Formula 2 -kauden 2018 viides osakilpailu, joka ajettiin 23.–24. kesäkuuta Paul Ricardin moottoriradalla Le Castelletissa Ranskassa.


title: GP3 Ranskan Grand Prix 2018

text: GP3 Ranskan Grand Prix 2018 oli GP3-kauden 2018 toinen osakilpailu, joka ajettiin 23.–24. kesäkuuta Paul Ricardin moottoriradalla Le Castelletissa Ranskassa.


title: Imperial Dreams

text: Imperial Dreams on yhdysvaltalainen draamaelokuva, jonka ohjaajana toimi Malik Vitthal. Elokuva sai ensi-iltansa Sundancen elokuvajuhlissa 20. tammikuuta 2014, ja julkaistiin Netflixiin 3. helmikuuta 2014.


title: Imperial Dreams

text: Elokuva kuvattiin Wattsissa Los Angelesissa.


title: Imperial Dreams

text: Entinen jengiläinen Bambi (Boyega) palaa vankilasta kotiseudulleen Wattsin naapurustoon South Los Angelesiin, jossa hän yrittää pysyä kaidalla tiellä ja pitää huolta pojastaan.


title: Maggie Haberman

text: Maggie Lindsy Haberman (s. 30. lokakuuta 1973 New York City, New York) on yhdysvaltalainen toimittaja. Hän on työskennellyt vuodesta 2015 lähtien "New York Times" -sanomalehdelle ja on nykyään yksi lehden Valkoisen talon kirjeenvaihtajista. Haberman oli mukana toimittajaryhmässä, joka sai vuonna 2018 arvostetun Pulitzer-palkinnon Donald Trumpin avustajien Venäjä-suhteita käsitelleestä uutisoinnista.


title: Maggie Haberman

text: Ennen New York Timesille siirtymistä Haberman työskenteli vuosina 2010-15 politiikantoimittajana "The Politico" -julkaisulle. Politicon ja New York Timesin lisäksi hän on työskennellyt muun muassa "The New York Post" ja "The New York Daily News" -lehdille.


title: Maggie Haberman

text: Habermanin isä on Clyde Haberman, joka on työskennellyt yli 40 vuoden ajan New York Timesille. Maggie Haberman itse on naimisissa ja hänellä on kolme lasta.


title: Doug Jones (poliitikko)

text: Gordon Douglas "Doug" Jones (s. 4. toukokuuta 1954 Fairfield, Alabama) on yhdysvaltalainen demokraattipoliitikko ja toinen Alabaman osavaltion edustajista Yhdysvaltain senaatissa. Jones valittiin senaattiin joulukuussa 2017 järjestetyissä ylimääräissä vaaleissa, joilla täytettiin Yhdysvaltain oikeusministeriksi siirtyneen Jeff Sessionsin jättämä virka. Jonesin senaattorinkausi päättyy tammikuussa 2021.


title: Doug Jones (poliitikko)

text: Jones opiskeli 1970-luvulla Alabaman ja Samfordin yliopistoissa Valmistumisensa jälkeen hän työskenteli pitkään lakimiehenä ja syyttäjänä.


title: Brian Schatz

text: Brian Emanuel Schatz (s. 20. lokakuuta 1972 Ann Arbor, Washtenawin piirikunta, Michigan) on yhdysvaltalainen poliitikko. Hän on toiminut joulukuusta 2012 lähtien Havaijin edustajana Yhdysvaltain senaatissa, jossa hänen nykyinen kautensa päättyy tammikuussa 2023. Schatz valittiin senaattiin alun perin virassa kuolleen Daniel Inouyen tilalle.


title: Brian Schatz

text: Schatz opiskeli Pomona Collegessa ja työskenteli valmistumisensa jälkeen opettajana. Politiikassa Schatz toimi vuosina 1998–2006 Havaijin osavaltion edustajainhuoneessa ja 2010–12 Havaijin varakuvernöörinä. Lisäksi hän oli vuosina 2008–11 demokraattisen puolueen Havaijin osavaltion puheenjohtaja.


title: Satpura

text: Satpura on vuorijono, joka sijaitsee Intian niemimaan keskiosassa, Deccanin ylängöllä. Vuorijono on noin 900 kilometriä pitkä ja sen korkeimmat huiput kohoavat yli 1200 m korkeuteen. Satpura muodostaa vedenjakajan sen pohjoispuolella virtaavan Narmadan ja eteläpuolella virtaavan Tapti-joen välillä.


title: Satpura

text: Satpuran kaakkoisrinteiltä louhitaan jonkun verran mangaania ja kivihiiltä. Vuoristo on laajalti metsän peitossa, ja sen länsiosissa kasvaa arvokasta tiikkiä.


title: Tammy Duckworth

text: Tammy Duckworth (s. 12. maaliskuuta 1968 Bangkok, Thaimaa) on yhdysvaltalainen demokraattipoliitikko ja entinen ammattisotilas. Hän on edustanut vuodesta 2017 lähtien Illinoisin osavaltiota Yhdysvaltain senaatissa, jossa hänen nykyinen virkakautensa päättyy vuonna 2023.


title: Tammy Duckworth

text: Duckworth pyrki Yhdysvaltain edustajainhuoneeseen ensimmäisen kerran vuonna 2006, mutta ei tullut tuolloin valituksi. Seuraavat kuusi vuotta Duckworth työskenteli erilaisissa sotaveteraanien asioita hoitaneissa virastoissa, kunnes hän vuonna 2012 pyrki uudelleen Yhdysvaltain edustajainhuoneeseen. Tällä kertaa Duckworth valittiin ja hän palveli edustajainhuoneessa kahden kauden ajan vuoteen 2016 saakka. Vuoden 2016 senaatinvaaleissa Duckworth valittiin senaattoriksi.


title: Tammy Duckworth

text: Duckworth palveli vuodesta 1992 vuoteen 2014 saakka helikopteripilottina Yhdysvaltain armeijassa. Duckworth osallistui Irakin sotaan, jossa hän haavoittui vakavasti marraskuussa 2004, kun irakilaiset vastarintataistelijat pudottivat hänen ohjaamansa helikopterin. Duckworthille myönnettiin tapahtuman johdosta purppurasydän ja Air Medal -mitali. Duckworth erosi armeijasta vuonna 2014 everstiluutnantin arvoisena.


title: Há sempre alguém

text: Há sempre alguém on Nuchan esittämä kappale, joka edusti Portugalia vuoden 1990 Eurovision laulukilpailussa Jugoslavian Zagrebissa.


title: Há sempre alguém

text: Kappale sijoittui Euroviisuissa 22 maan joukosta sijalle 20. 9 pisteellä.


title: Shara Barkhovot

text: Shara Barkhovot () on Ritan esittämä kappale, joka edusti Israelia vuoden 1990 Eurovision laulukilpailussa Jugoslavian Zagrebissa.


title: Shara Barkhovot

text: Kappale sijoittui Euroviisuissa 22 maan joukosta sijalle 18. 16 pisteellä.


title: Gözlerinin Hapsindeyim

text: Gözlerinin Hapsindeyim on Kayahanin esittämä kappale, joka edusti Turkkia vuoden 1990 Eurovision laulukilpailussa Jugoslavian Zagrebissa.


title: Gözlerinin Hapsindeyim

text: Kappale sijoittui Euroviisuissa 22 maan joukosta sijalle 17. 21 pisteellä.


title: Töyhtöheinät

text: Töyhtöheinät ("Themeda") on heinäkasvien (Poaceae) heimoon kuuluva kasvisuku. Sukuun luetaan kuuluvaksi lähes 30 lajia.


title: Salibandyn A-tyttöjen SM-sarja

text: A-tyttöjen SM-sarja on salibandyn A-tyttöjen korkein sarjataso. Sarjan järjestämisestä vastaa Suomen Salibandyliitto. Sarja pelataan yhdessä 10 joukkueen lohkossa yksittäisinä otteluina. Peliaika otteluissa on 3x20 minuuttia tehokasta peliaikaa.


title: Salibandyn A-tyttöjen SM-sarja

text: SM-sarjaan selviävät syyskuussa pelattavien SM-karsintojen 10 parasta joukkuetta. Karsintoihin osallistuvat siis myös kaikki edellisen kauden SM-sarjajoukkueet.


title: Unescon maailmanperintökohteet Bangladeshissa

text: Unesco on nimennyt Bangladeshista kolme kohdetta maailmanperintöluetteloon. Kohteet ovat merkittäviä kulttuuri- tai luonnonperintönsä ansiosta.


title: Bellinsaranakilpikonna

text: Bellinsaranakilpikonna ("Kinixys belliana") on heimoon Testudinidae kuuluva kilpikonnalaji. Se on nimetty luonnontieteilijän ja hammaslääkärin Thomas Bellin mukaan. Bellinsaranakilpikonna sulkee selkäkilpensä takajalkojen ympärille sen takaosassa olevalla rustoisella saranalla. Kilven pituus on 22 senttiä. Lajia tavataan Angolasta, Burundista, Keski-Afrikan tasavallasta, Kongon demokraattisesta tasavallasta (Katanga), Eritreasta, Etiopiasta, Keniasta, Ruandasta, Somaliasta, Etelä-Sudanista, Sudanista, Ugandasta ja Tansanian pohjoisosista. Aiemmin sen alalajeina pidetyt "K. b. zombensis" ja "K. b. domerguei" on erotettu lajiksi "Kinixys zombensis" ja "K. b. nogueyi" lajiksi "Kinixys nogueyi".


title: Royal Antwerp FC

text: Royal Antwerp Football Club, lyhennetään usein RAFC, on jalkapalloseura Antwerpenin kaupungista. Seura pelaa kaudella 2018–19 Belgian korkeimmalla sarjatasolla Jupiler Pro Leaguessa.


title: Royal Antwerp FC

text: Royal Antwerp FC perustettiin vuonna 1880 nimellä Antwerp Cricket Club. Ensimmäisen kerran jalkapalloa seura pelasi vuonna 1887 kriketin ja rugbyn rinnalla. Vuonna 1889 myös Brysselin krikettiseura aloitti jalkapallotoiminnan, jonka jälkeen seurat ovat pelanneet vuosittain toisiaan vastaan. Vuotta myöhemmin Antwerp FC pelasi ensimmäisen kansainvälisen jalkapallo-ottelun VV Concordiaa vastaan Bredassa. Vuonna 1893 seura sai uuden pelipaikan Transvaalstraatilta. Kaksi vuotta myöhemmin se siirtyi pelaamaan Zurenborgiin. Vuonna 1895 aloitettiin pelaamaan Belgian mestaruussarjaa. Antwerp sijoittui ensimmäisellä kaudella toiseksi. Vuonna 1903 seura siirtyi pelaamaan Kruisstraatille, jossa se pelasi viisi vuotta ennen siirtymistä Broodstraatille. Vuonna 1920 seuralle annettiin oikeus käyttää nimessään sanaa "Royal". Nykyiselle stadionilleen Bosuilstadionille seura siirtyi vuonna 1923. Antwerp saavutti ensimmäisen Belgian mestaruutensa vuonna 1929. Seuraavan mestaruuden se saavutti vuonna 1931 ja kolmannen vuonna 1944. Belgian cupin Antwerp voitti ensimmäisen kerran vuonna 1955. Neljännen ja toistaiseksi viimeisimmän mestaruuden seura voitti vuonna 1957, joka oikeutti myös paikkaan Euroopan Cupiin. Cupissa seura hävisi Real Madridille yhteismaalein 8–1. Antwerp putosi ensimmäisen kerran pääsarjasta vuonna 1958, joskin nousi takaisin kahden vuoden päästä. 1970-luvulla seura pelasi useamman kerran UEFA-Cupissa ilman suurta menestystä. Kaudella 1989–90 se pääsi UEFA-Cupin puolivälieriin saakka. Vuonna 1992 seura voitti historiansa toisen ja toistaiseksi viimeisimmän cupmestaruuden. Vuonna 1998 seura putosi jälleen sarjatasoa alemmas, mutta nousi takaisin vuonna 2000. Se putosi jälleen sarjatasoa alemmas vuonna 2004 ja nousi takaisin pääsarjaan vuonna 2017.


title: Ik wil alles met je delen

text: Ik wil alles met je delen on Maywoodin esittämä kappale, joka edusti Alankomaita vuoden 1990 Eurovision laulukilpailussa Jugoslavian Zagrebissa.


title: Ik wil alles met je delen

text: Kappale sijoittui Euroviisuissa 22 maan joukosta sijalle 15. 25 pisteellä.


title: Filip Johansson

text: Filip Johansson voi tarkoittaa seuraavia henkilöitä:


title: Lännenhorsma

text: Lännenhorsma ("Epilobium glandulosum", syn. "Epilobium ciliatum" ssp. "glandulosum") on horsmakasvien (Onagraceae) heimoon kuuluva kasvilaji. Se on monivuotinen ja muistuttaa paljolti rusoamerikanhorsmaa ("Epilobium adenocaulon").


title: Lännenhorsma

text: Lännenhorsma voi kasvaa lähes metrin korkuiseksi ja sillä on suikertava juurakko, johon muodostuu runsaasti talvehtimissilmuja. Varsi on usein haaroittunut runsaasti ja varren haarat ovat ylöspäin suuntautuneita. Lehdet ovat suikeita, ruodittomia ja hammaslaitaisia. Lännenhorsman kukinto on karvainen ja kukat ovat suuria sekä vaaleanpunaisia. Lännenhorsma kukkii heinä–elokuussa.


title: Lännenhorsma

text: Lännenhorsmaa on havaittu Suomessa muutamilta alueilta, lähinnä pääkaupunkiseudun tuntumasta sekä muualta Etelä-Suomesta.


title: Filip Johansson (jääkiekkoilija)

text: Filip Johansson (s. 23. maaliskuuta 2000 Västerås, Ruotsi) on ruotsalainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue Leksands IF:ssä. Minnesota Wild varasi hänet ensimmäisellä kierroksella 24. pelaajana .


title: Filip Johansson (jääkiekkoilija)

text: Johansson on Fagersta AIK:n kasvatti. Hän siirtyi 13-vuotiaana Avesta BK:hon kaudeksi 2013–2014. Johanssonia valmensi Dalarnan joukkueessa TV-Puckenissa Patrik Andersson, joka toimi myös Leksands IF:n J18-junioreiden valmentajana. Hän houkutteli Johanssonin joukkueeseen kaudeksi 2015–2016. Johansson jakoi J18 Allsvenskanissa Leksandin sisäisen tehotilaston voiton Kalle Erikssonin kanssa lukemalla +14. Hän voitti kauden päätteeksi sarjan hopeaa. Johansson pelasi valtaosan kaudestaan myös Leksandin U16-junioreissa. Johansson jakoi tehoilla 9+20=29 koko U16 Elitin puolustajien pistepörssin toisen sijan Brynäs IF:n Victor Söderströmin kanssa edellään vain Rögle BK:n Jakob Bondesson.


title: Filip Johansson (jääkiekkoilija)

text: Kaudella 2017–2018 Johansson debytoi Leksandin miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi 23 runkosarjaottelua tehden yhden maalin ja 11 nousukarsintasarjan ottelua tehopistein 2+3=5. Maaliskuussa 2018 Johansson teki joukkueen kanssa kaksivuotisen ammattilaissopimuksen.


title: Filip Johansson (jääkiekkoilija)

text: Minnesota Wild varasi Johanssonin ensimmäisellä kierroksella 24. pelaajana .


title: Filip Johansson (jääkiekkoilija)

text: Johansson pelasi alle 18-vuotiaiden MM-kilpailuissa vuonna 2018, jolloin hän voitti pronssia. Johansson pelasi myös alle 18-vuotiaiden Ivan Hlinkan muistoturnauksessa vuonna 2017 voittaen pronssia sekä World U-17 Hockey Challengessa vuonna 2016 voittaen kultaa. Yhteensä hän on pelannut kahdeksan nuorten ja 37 poikien maaottelua.


title: Filip Johansson (jääkiekkoilija)

text: Johanssonin pikkuveli Ludvig pelaa maalivahtina Fagersta AIK:n junioreissa. Veljesten isä Benny ja isoisä Kjell Johansson ovat pelanneet myös jääkiekkoa. Kjell pelasi omalla urallaan hyökkääjänä kaksi kautta (1969–1971) Ruotsin pääsarjatasolla Surahammars IF:n ja Fagersta AIK:n joukkueissa.


title: Gangesinkilpikonna

text: Gangesinkilpikonna ("Nilssonia gangetica") on pehmeäkilpikonnien heimoon kuuluva kilpikonnalaji. Sen selkäkilpi vaihtelee muodoltaan pyöreästä soikeaan ja väriltään oliivinvihreästä vihreään. Sen pituus voi olla 94 senttiä. Gangesinkilpikonna on kaikkiruokainen, ja syö nilviäisten, hyönteisten, kalojen, sammakkoeläinten, sorsalintujen ja raatojen lisäksi myös vesikasveja. Lajia tavataan Pakistanista, Intian pohjoisosista, Bangladeshista ja Nepalin eteläosista.


title: Inositolitrisfosfaatti

text: Inositolitrisfosfaatti eli trifosfoinositoli (CHOP) on inositolin fosforyloituihin johdannaisiin kuuluva orgaaninen yhdiste. Yhdiste toimii soluissa lähettimolekyylinä ja on tärkeä useissa solun toiminnan kannalta keskeisissä prosesseissa.


title: Inositolitrisfosfaatti

text: Inositolitrisfosfaattia muodostuu soluissa, kun fosfolipideihin kuuluva fosfatidyyli-inositoli-4,5-bisfosfaatti hydrolysoidaan inositolitrisfosfaatiksi ja diasyyliglyseroliksi. Tätä reaktiota katalysoi fosfolipaasi C-entsyymi. Tätä prosessia säätelevät G-proteiinit ja tyrosiinikinaasireseptorit. Inositolitrisfosfaatti kulkeutuu sytoplasman läpi endoplasmakalvostolle. Kalvostolla se sitoutuu inositolitrisfosfaattireseptoreihin ja aktivoi ne. Fysiologisessa pH:ssa inositolitrisfosfaatti on negatiivisesti varautunut, ja tämä avustaa sitoutumisessa positiivisesti varautuneisiin reseptoreihin. Reseptorien aktivoitumisen seurauksena endoplasmakalvoston kalsiumionikanava avautuu ja kalsiumioneja kulkeutuu sytoplasmaan. Sytoplasman kasvanut kalsiumionipitoisuus aktivoi muun muassa proteiinikinaasi C:n ja kalmoduliinin, joilla on useita tehtäviä soluissa liittyen muun muassa solunjakautumiseen ja solujen erikoistumiseen.


title: Inositolitrisfosfaatti

text: Inositolitrisfosfaatti on suhteellisen lyhytikäinen molekyyli soluissa. Se metaboloituu edelleen fosfataasientsyymien vaikutuksesta inositoli-1-fosfaatiksi, jota solut käyttävät fosfolipidien valmistamiseen.


title: Milás polý

text: Milás polý (, laus. ”Milas poli”, ”Puhut paljon”) on Cháris Anastasíoun esittämä kappale, joka edusti Kyprosta vuoden 1990 Eurovision laulukilpailussa Jugoslavian Zagrebissa.


title: Milás polý

text: Kappale sijoittui Euroviisuissa 22 maan joukosta sijalle 14. 36 pisteellä.


title: Quand je te rêve

text: Quand je te rêve on Céline Carzonin esittämä kappale, joka edusti Luxemburgia vuoden 1990 Eurovision laulukilpailussa Jugoslavian Zagrebissa.


title: Quand je te rêve

text: Kappale sijoittui Euroviisuissa 22 maan joukosta sijalle 13. 38 pisteellä.


title: Second Chance

text: Second Chance on yhdysvaltalainen Rand Ravichin luoma scifisarja. Sen käsikirjoitus on saanut inspiraatiota kirjailija Mary Shelleyn romaanista "Frankenstein".


title: Second Chance

text: Sarjan pilottijakso julkaistiin "Fox Now" suoratoistopalvelussa 25. joulukuuta 2015. Sarjan esittäminen aloitettiin Yhdysvalloissa Foxin kanavalla 13. tammikuuta 2016.


title: Second Chance

text: Fox kertoi sarjan jäävän yhden tuotantokauden mittaiseksi toukokuussa 2016.


title: Second Chance

text: Tuotantovaiheessa sarjan nimenä käytettiin myös "Frankenstein", "Lookinglass" ja "The Frankenstein Code".


title: Second Chance

text: Lokakuussa 2015 Fox pienensi alkujaan 13-jakson mittaiseksi suunniteltua ensimmäistä kautta kahdella jaksolla.


title: Second Chance

text: Fox ilmoitti lopettavansa sarjan 12. toukokuuta 2016.


title: Second Chance

text: Metacriticin kriitikot antoivat sarjalle arvosanaksi 47/100 ja sivuston käyttäjien arvosana on 8,4/10 pistettä. Rotten Tomatoesin kriitikoiden ja käyttäjien näkemysero sarjasta on vielä suurempi. Heidän kriitikot antoivat arvosanaksi 30% ja käyttäjät 88%.


title: Macédomienne

text: Macédomienne on Philippe Lafontainen esittämä kappale, joka edusti Belgiaa vuoden 1990 Eurovision laulukilpailussa Jugoslavian Zagrebissa.


title: Macédomienne

text: Kappale sijoittui Euroviisuissa 22 maan joukosta sijalle 12. 46 pisteellä.


title: Gasosaurus

text: Gasosaurus (nimen merkitys: ”kaasulisko”) on sukupuuttoon kuollut, teropodeihin kuulunut dinosaurussuku. Se eli noin 171–161 miljoonaa vuotta sitten keskijurakaudella. "Gasosauruksen" fossiileita ollaan löydetty Kiinasta.


title: Gasosaurus

text: "Gasosaurus" oli arviolta 3,5–4 metriä pitkä. Jotkut ovat väittäneet, että "Gasosaurus" saattaa kuulua samaan sukuun "Kaijiangosauruksen" kanssa, joka kuului megalosaureihin. Useimmat kuitenkin luokittelevat "Gasosauruksen" Metriacanthosauridae-heimoon. "Gasosaurusta" pidetään myös yhtenä varhaisimmista tunnetuista coelurosaureista.


title: Gasosaurus

text: "Gasosauruksen" fossiileita löydettiin Kiinasta Sichuanin maakunnasta, kun muutamia dinosauruksen luita löytyi sattumalta kiinalaisen kaasuyhtiön raivatessa kallioita dynamiitilla vuonna 1985. Tuon johdosta dinosaurus sai "kaasuliskoa" tarkoittavan nimensä. "Gasosauruksesta" ei olla löydetty vielä ainuttakaan kalloa, minkä vuoksi sen oletettu muoto perustuu muihin samankaltaisiin dinosauruksiin.


title: Isänmaallinen puolue (Turkki)

text: Puolueen historia on monipolvinen johtuen paitsi Turkin vasemmiston linjaerimielisyyksistä, myös Turkin hallitusten toimista vallankumouksellisiksi luokittelemiaan vasemmistoryhmiä vastaan. Puolueiden tultua kielletyiksi ja johtajien usein joksikin aikaa vangituiksi, nämä ovat kohta perustaneet uuden puolueen uudella nimellä. Kaikissa tässä käsitellyissä liikkeissä on ollut mukana kantavana voimana 1942 syntynyt Doğu Perinçek, joka on toiminut nykyisenkin puolueen puheenjohtajana sen perustamisesta lähtien, eli vuodesta 2015.


title: Isänmaallinen puolue (Turkki)

text: "Työväen Puolue IP" perustettiin 1992 ja muutti 15. helmikuuta 2015 nimensä Isänmaalliseksi puolueeksi. Puolueen ohjelma ja säännöt säilyivät ennallaan ja Perinçek jatkoi sen johdossa. Puolueen itsensä mielestä puolueen juuret ulottuvat eri nimillä vuoteen 1919, jolloin sen alkuperäisenä edeltäjänään pitämänsä "Turkin Työläisten ja Maanviljelijöiden Sosialistinen Puolue" perustettiin.


title: Isänmaallinen puolue (Turkki)

text: Sosialistinen liike oli kokonaan kielletty Turkissa 1950-1960. Turkin 1960 sotilasvallankaappauksen myötä maa sai uuden perustuslain ja poliittinen toiminta vapautui. Nyt laillinen vasemmisto alkoi toimia monimuotoisena ja vasemmistoradikaalit, sosiaalidemokraatit, ammattiyhdistysliike ja marxistit olivat kaikki aktiivisia ja kutsuivat kaikki itseään "sosialisteiksi". Vain jo 1920-luvulla Turkkiin syntynyt "virallinen" Turkin kommunistinen puolue TKP oli edelleen kielletty ja toimi maan alla.


title: Isänmaallinen puolue (Turkki)

text: Vuosina 1961-1971 paljon sosialistien toiminnasta kanavoitui laillisen, 1961 perustetun, marxistisen "Turkin työväenpuolue TIP":n kautta. Heikommin järjestäytyneet vasemmistoryhmät tukivat aluksi TIP:tä, mutta myöhemmin riitautuivat sen kanssa. Nämä ryhmät edustivat laajaa kirjoa sosiaalidemokraattisen Tasavaltalaisen kansanpuolueen CHP:n vasemmasta siivestä aina salassa toimiviin toimiviin marxilaisiin järjestöihin. Ideologiset riidat ja TIP:n heikko vaalimenestys 1969 vaaleissa johti sosialistileirissä kriisiin ja vuoden 1971 tienoilla TIP jakautui. Vantasin mukaan toinen ryhmistä kannatti niin sanottua "sosialistisen vallankumouksen strategiaa", toisen edustaessa asteittaista "kansallista ja demokraattista vallankumousta" tiellä sosialistiseen yhteiskuntaan. Yksi kahtiajaon syy tai seuraus oli radikaali opiskelijajärjestö "Devrimci Gençlik" ("Turkin Vallankumouksellinen Nuorisojärjestö"), jossa moni tulevista vasemmistojärjestöjen johtajista oli aktiivisesti mukana. Pian TIP:n toiminta kiellettiin hallituksen toimesta ensimmäisen kerran 1971 sotilasvallankaappauksen jälkeen.


title: Isänmaallinen puolue (Turkki)

text:
1968 jälkimmäistä kantaa edustanut Doğu Perinçek ystävineen erosi puolueesta, jonka eri mieltä ollut
johto oli sitoutunut Devrimci Gençlikiin (joka myös kiellettiin 1971). Samana vuonna nämä "tieteelliset sosialistit" alkoivat julkaista sosialistista poliittista teoriaa käsittelevää aikakauslehteä nimeltä "Aydınlık". Sen mukaan ryhmää alettiin kutsua "Aydınlık-liikkeeksi". Samana vuonna kun Hallitus 1971 kielsi olemassa olleiden kommunistisien liikeiden toimintaa, liikkeen riveistä sai syntynsä uusi puolue "Turkin Työläisten ja Talonpoikien Vallankumouspuolue TIIKP" (1971-1978). 1972 İbrahim Kaypakkaya ja muita suoran toiminnan kannattajia erosi TİİKP:stä ja muodosti oman ryhmän, Turkin Kommunistinen puolue/Marxilais-Leninistit ( TKP/ML). Kaypakkaya kuoli vankilassa 1973, mutta ryhmittymä on jatkanut maolaisena ääriryhmänä toimintaansa aina 2010-luvulle ja tehnyt Turkissa terrori-iskuja.


title: Isänmaallinen puolue (Turkki)

text: TIIKP ei tullut koskaan lailliseksi puolueeksi toisin kuin sen seuraaja TIKP.


title: Isänmaallinen puolue (Turkki)

text: 1970-luvun alussa Turkin sosialistinen liike menestyi edustamalla taas virallisten puolueitten kautta, mutta oli edelleen riitainen. Vasta perustettu TKIP vastusti sekä äärioikeistolaista "Ülkücü Ocaklarıa" että äärivasemmistolaista, kanssallismielistä maolaista ryhmittymää "Devrimci Yol"'ia, kuin myös TKP:n neuvostomielisiä kommunisteja, joita TKIP piti "sosiaalifasisteina". 1970-luvulla syntyi myös Abdullah Öcalanin marxilais-leninistinen Kurdistanin työväenpuolue PKK.


title: Isänmaallinen puolue (Turkki)

text: Kansallismielinen toimintapuolue MHP:n tukeman äärioikeiston ja äärivasemmiston väkivaltainen valtakamppailu ja julkisuuden henkilöiden yleistyneet murhat sai 1980 maan asevoimat jälleen puuttumaan tilanteeseen ja hätätilalainsäädännön myötä aloitetut terrorismin vastaiset toimet kohdistuivat molempiin osapuoliin. Asevoimien interventiot 1971 ja 1980 saivat monet äärivasemmistolaiset johtajat muuttamaan maasta, eritoten Saksaan, jota he saattoivat jatkaa toimintaansa. Perinçek oli ollut 1978 perustamassa "Turkin Työläisten ja Talonpoikien Puoluetta TIKP":tä, joka kannusti "taisteluun imperialismia, sosiaali-imperialismia ja feodalismia vastaan". Sotilasvallankaappauksen seurauksena myös tämä puolue julistettiin laittomaksi ja sen johto, mukaan lukien puheenjohtajana toiminut Perinçek vangittiin (ja hänen entisen puolueensa TIP:n toiminta lakkautettiin toistamiseen). Tämän jälkeen hän johti 1988 perustettua "Sosialistista Puoluetta", jonka toiminta jäi lyhytaikaiseksi hallituksen kiellettyä sen 1992. Sen johdosta perustettiin uusi puolue nimeltään "Työväen Puolue" (1992-2015).


title: Isänmaallinen puolue (Turkki)

text: Doğu Perinçek oli vangittuna vallankumouksellisuudesta epäiltynä 2008-2014 niin sanotun Ergenekon-tutkinnan aikana. Siinä Turkin hallitus yritti paljastaa sitä vastaan suunnatun sekularistien salaliiton. Vuonna 2015 Työväen Puolue vaihtoi nimensä Isänmaalliseksi Puolueeksi (Vatan Partisi, Vatan) (2015-)


title: Doğu Perinçek

text: Doğu Perinçek (s. 1942) on turkkilainen vasemmistopoliitikko. Hän on vuodesta 2015 toiminut uuden puolueensa Isänmaallisen puolueen puheenjohtajana. Vuonna 2018 hän oli presidenttiehdokkaana. Ehdokkuutta varten kerättiin satatuhatta nimeä, mutta itse vaalissa hän sai vähemmän ääniä.


title: Doğu Perinçek

text: Vuonna 2005 hän sanoi Sveitsissä vieraillessan, että Armenialaisten kansanmurha on vale. Euroopan ihmisoikeustuomioistuin päätti 10 vuotta myöhemmin, että Perinçekin lausunto oli sanavapauden rajoissa eikä rikollista kiihottamista kansanryhmää vastaan.


title: Kingsman: Kultainen kehä

text: Kingsman: Kultainen kehä on vuonna 2017 ensi-iltansa saanut Matthew Vaughnin ohjaama brittiläis-yhdysvaltalainen toimintakomediaelokuva. Se on jatko-osa vuoden 2014 elokuvalle "" ja perustuu edellisen tavoin Mark Millarin samannimisiin sarjakuviin.


title: Kingsman: Kultainen kehä

text: Kingsmanin agentit joutuvat liittoutumaan amerikkalaisen vastaavan Statesmanin agenttien kanssa pysäyttääkseen Poppy Adamsin (Julianne Moore) johtaman huumekartellin, ”Kultaisen kehän”.


title: Kingsman: Kultainen kehä

text: Elokuvan teatteriensi-ilta oli Iso-Britanniassa 20. syyskuuta 2017, ja kaksi päivää myöhemmin muun muassa Yhdysvalloissa ja Suomessa. Elokuvan uudet hahmot ja ylityylitelty toiminta saivat kaksijakoista palautetta, kun taas kritiikkiä tuli elokuvan ylipituudesta.


title: Viipurista Euroopan huipulle

text: Viipurista Euroopan huipulle. David Alopeuksen elämänuran kuvaus on vuorineuvos Erik Tuomas-Kettusen kirjoittama faktapohjainen romaani. Se on ilmestynyt 1986, ja sen on julkaissu Karjalaisen Kulttuurin Edistämissäätiö yhdessä Karjalan Kirjapaino OY:n/Karjala-lehden kanssa.


title: Viipurista Euroopan huipulle

text: Tuomas-Kettunen kertoo kirjassa sukulaisensa David Alopeuksen elämäntarinan. Hän kiittää alkusanoissa eversti evp Esko Juntusta, joka on etsinyt hajallaan pitkin Eurooppaa olevaa tietomateriaalia. Hän on omistanut kirjan vanhempiensa Ivar ja Toini Alopaeuksen muistolle ja vanhalle Viipurille.


title: Peugeot 604

text: Peugeot 604 on Peugeot’n vuosina 1975–1985 valmistama edustusluokan neliovinen sedan. Mallin seuraajiksi tulivat Peugeot 505 ja 605.


title: Peugeot 604

text: 604 esiteltiin Geneven autonäyttelyssä keväällä 1975. Auto tuli Peugeot-mallistossa täysin uuteen luokkaan, sillä viimeksi valmistajalla oli ollut vastaavan luokan auto, Peugeot 601, mallistossaan vuonna 1935. Tekniikaltaan 604 perustui pitkälti pienempään 504-malliin. Moottorina oli aluksi 2,7-litrainen PRV-V6 (136 hv), joka oli kehitetty yhteistyössä Renault’n ja Volvon kanssa. Myöhemmin tarjolle tulivat myös 2,3- (80 hv) ja 2,5-litraiset (95 hv) turbodieselit sekä V6-moottorin 2,8-litrainen (155 hv) versio. Hyvistä ominaisuuksistaan ja lehdistön arvostuksesta huolimatta autosta ei tullut kaupallista menestystä.


title: Walter Habersatter

text:
Walter Habersatter (14. maaliskuuta 1930 – 30. toukokuuta 2018) oli Itävaltalainen mäkihyppääjä, joka kilpaili vuosina 1955-1971.
Hänen suurin menestys on toiseksi yleinen luokitus 7. Mäkiviikon (11. sija vuonna Oberstdorf, 10 elokuu Garmisch-Partenkirchen, 5. sija Innsbruckin ja 1. sija Bischofshofen )
Hänen tyttärensä Brigitte Totschnig voitti hopeaa naisten laskettelu - tapahtumassa vuoden 1976 talviolympialaisissa  Innsbruckissa


title: Le Castellet (Var)

text: Le Castellet () on kunta Varin departementissa, joka sijaitsee Provence-Alpes-Côte d’Azurin alueella kaakkois-Ranskassa.


title: Le Castellet (Var)

text: Le Castellet koostuu lähinnä pienestä feodaalisesta keskiaikaiskylästä. Se sijaitsee Toulonin arrondissementin luoteisosassa lähellä La Cadière-d’Azuria ja Le Beaussetia. Sitä ympäröivät viinitarhat, ja se on osa Ranskan alkuperäsuojeltua maataloustuotannon sertifikaattia "Côtes de Provence Appellation d’Origine Contrôlée" eli AOC:tä.


title: Le Castellet (Var)

text: Paul Ricardin moottorirata sijaitsee kunnan alueella, jolla ajetaan muun muassa Formula 1 -sarjan Ranskan Grand Prix’tä.


title: Le Castellet (Var)

text: Le Castellet toimi elokuvan "La femme du boulanger" ("Leipurin Vaimo") kuvauspaikkana. Elokuvan pääroolia esitti Raimu ja käsikirjoittaja/ohjaajana toimi Marcel Pagnol.


title: Andrei Svetšnikov

text: Andrei Igorjevitš Svetšnikov (; s. 26. maaliskuuta 2000 Barnaul, Venäjä) on venäläinen jääkiekkoilija, joka pelaa NHL-joukkue Carolina Hurricanesin organisaatiossa. Seura varasi hänet koko NHL:n varaustilaisuuden toisena pelaajana kesällä . Svetšnikov on pelipaikaltaan oikea laitahyökkääjä.


title: Andrei Svetšnikov

text: Jatkoaika.com -verkkolehden toimittaja Lassi Alasen mukaan Svetšnikovia pidetään usein puhtaana maalintekijänä, mutta hänellä on kuitenkin erittäin leveä kokoelma aseita arsenaalissaan. Svetšnikovilla on pitkään varteensa nähden myös voimaa on sen mukaisesti. Alasen mukaan Svetšnikovin saatua ajan myötä kehitettyä fysiikkaansa entistä enemmän hän olemaan painajainen vastustajan puolustajille myös NHL:ssä. Svetšnikov pystyy jo tällä hetkellä dominoimaan otteluita fyysisellä pelityylillään, mutta ennen kaikkea valtavalla taitomäärällään. Alasen mukaan Svetšnikov pelaa hyvin ammattilaistyylistä jääkiekkoa tehden töitä tehokkaasti molempiin suuntiin ja pelaten kiekottomana hyvin kypsästi.


title: Andrei Svetšnikov

text: Svetšnikov syntyi Barnaulissa, mutta hän muutti lapsena perheineen kaksi kertaa, jotta Andrei ja hänen isoveljensä Jevgeni saisivat paremmat olosuhteet harrastaa jääkiekkoilua. Perhe muutti ensin Moskovaan ja sittemmin Kazaniin, jossa Andrein varsinainen kasvattajaseura Ak Bars Kazan pelaa. Hän voitti kauden 2014–2015 päätteeksi koko Venäjän U15-sarjan mestaruuden.


title: Andrei Svetšnikov

text: Toukokuussa 2016 Svetšnikov teki varaamattomana pelaajana ns. "tender-sopimuksen" USHL-junioriliigassa pelaavan Muskegon Lumberjacksin kanssa. Hän muutti Michiganin Muskegoniin yhdessä äitinsä Elanan kanssa. Siirron taustalla oli heidän asumisensa lähellä Andrein isoveljeä Jevgeniä, joka pelasi NHL-joukkue Detroit Red Wingsin farmijoukkueessa, AHL-joukkue Grand Rapids Griffinsissa, lähellä Muskegonia. Svetšnikov oli kaudella 2016–2017 Lumberjacksin paras pistemies ja maalintekijä tehoilla 29+29=58, joilla hän sijoittui koko USHL:n maalipörssissä viidenneksi ja pistepörssissä kuudenneksi. Svetšnikov voitti myös joukkueen sisäisen tehotilaston lukemalla +29. Hän ei kuitenkaan pelannut USHL:n pudotuspeleissä, sillä Svetšnikovin sopimukseen sisältyi mahdollisuus edustaa Venäjää alle 18-vuotiaiden MM-kilpailuissa, johon hän tarttui. Svetšnikov palkittiin kauden päätteeksi USHL:n vuoden tulokkaana. Hänet valittiin myös liigan ensimmäiseen tähdistökentälliseen ja tulokkaiden tähdistökentälliseen.


title: Andrei Svetšnikov

text: OHL-joukkue Barrie Colts varasi Svetšnikovin koko ensimmäisenä pelaajana kesällä 2017. Hän siirtyi joukkueeseen kaudeksi 2017–2018. Svetšnikov oli Coltsin paras maalintekijä ja toiseksi paras pistemies Lucas Chiodon jälkeen tehoilla 40+32=72. Hän jakoi koko OHL:n maalipörssin kahdeksannen sijan Kitchener Rangersin Adam Mascherinin kanssa. Svetšnikov voitti myös liigan tulokkaiden piste- ja maalipörssin. Hänet palkittiin kauden päätteeksi OHL:n vuoden tulokkaana Emms Family Awardilla ja valittiin tulokkaiden tähdistökentälliseen. Svetšnikov pelasi kauden aikana myös CHL Top Prospects Gamessa.


title: Andrei Svetšnikov

text: Carolina Hurricanes varasi Svetšnikovin koko NHL:n varaustilaisuuden toisena pelaajana kesällä . Ennen häntä varattiin vain ruotsalaispuolustaja Rasmus Dahlin. Svetšnikov teki vain noin viikkoa myöhemmin kolmivuotisen tulokassopimuksen Hurricanesin kanssa. Hänen kausipalkkansa NHL:ssä on 832 500 dollaria ja AHL:ssä 70 000 dollaria. Svetšnikov otti syksyn harjoitusleirin päätteeksi paikan Hurricanesin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 4. lokakuuta 2018 vieraissa New York Islandersia vastaan. Svetšnikov merkittiin Hurricanesin nelosketjun oikeaan laitaan Lucas Wallmarkin ja Jordan Martinookin viereen. Hän sai ottelussa jääaikaa 11.48 minuuttia. NHL-uransa avausmaalin Svetšnikov teki kolmannessa ottelussan 7. lokakuuta 2018 vieraissa New York Rangersia vastaan. Hänen osumansa jäi Hurricanesin 5–8-voittoon päättyneen ottelun ratkaisumaaliksi. Svetšnikov keräsi myös yhden syöttöpisteen oltuaan kakkossyöttäjänä Lucas Wallmarkin tekemään maaliin. Hänet valittiin ottelun ykköstähdeksi.


title: Andrei Svetšnikov

text: Svetšnikov pelasi alle 20-vuotiaiden MM-kilpailuissa vuonna 2018, jolloin hän oli Venäjän paras syöttäjä viidellä syöttöpisteellään. Svetšnikov pelasi myös alle 18-vuotiaiden MM-kilpailuissa vuosina 2016 ja 2017, joista jälkimmäinen turnaus päättyi pronssiin. Vuoden 2016 turnaukseen hän sai paikan Venäjän joukkueesta kaksi vuotta "alaikäisenä", kun Venäjän jääkiekkoliitto hyllytti vähin äänin ennen kisoja koko MM-leirille osallistuneen ryhmänsä, josta yli puolet oli lähteiden mukaan jäänyt dopingtesteissä kiinni kielletyksi luokitellun meldoniumin käytöstä. Kisojen pääikäluokkaa eli vuonna 1998 syntyneitä edustaneen rungon tilalle liitto lähetti turnaukseen Venäjän alle 17-vuotiaiden maajoukkueen, jonka runko koostui vuonna 1999 syntyneistä. Joukkueessa pelasi myös kolme vuonna 1998 syntynyttä Pohjois-Amerikassa pelannutta kiekkoilijaa, jotka eivät olleet mukana dopingrikkomuksesta syytetyssä MM-leiriryhmässä. Svetšnikov oli turnauksen nuorin pelaaja ja Sveitsin Nico Grossin ohella ainoa vuonna 2000 syntynyt pelaaja. Hänet valittiin Ruotsia vastaan pelatun alkulohkon ottelun päätteeksi Venäjän ottelun parhaaksi pelaajaksi.


title: Andrei Svetšnikov

text: Alle 18-vuotiaiden vuoden 2017 MM-kilpailuissa Svetšnikov oli tehoilla 4+5=9 Venäjän paras syöttäjä ja jakoi sisäisen pistepörssin voiton Ivan Tšehovitšin kanssa. Valmennus valitsi hänet joukkueensa turnauksen yhdeksi kolmesta parhaasta pelaajasta. Svetšnikov valittiin myös Tšekkiä vastaan pelatun alkulohkon ottelun päätteeksi Venäjän ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Svetšnikov voitti pronssia. Hän jakoi neljällä osumallaan Venäjän sisäisen maalipörssin voiton Klim Kostinin kanssa.


title: Andrei Svetšnikov

text: Svetšnikov pelasi myös World U-17 Hockey Challengessa vuosina 2015 ja 2016, joista ensimmäinen turnaus päättyi hopeaan ja jälkimmäinen pronssiin. Hän voitti tehoilla 5+3=8 koko vuoden 2016 pistepörssin ja jakoi maalipörssin voiton joukkuetoverinsa Aleksandr Hovanovin kanssa. Svetšnikov valittiin turnauksen tähdistökentälliseen. Hän pelasi myös alle 19-vuotiaiden World Junior A Challengessa vuonna 2016, jolloin Svetšnikov voitti pronssia. Hän voitti koko turnauksen piste- ja maalipörssin tehoilla 8+4=12. Svetšnikov valittiin turnauksen arvokkaimmaksi pelaajaksi ja tähdistökentälliseen.


title: Andrei Svetšnikov

text: Svetšnikov edusti myös Venäjän alle 16-vuotiaiden maajoukkuetta Norjan Lillehammerissa pelatuissa nuorten talviolympialaisissa vuonna 2016, jolloin hän voitti pronssia. Svetšnikov voitti tehoilla 6+4=10 koko turnauksen maalipörssin sekä jakoi pistepörssin voiton joukkuetoverinsa Aleksandr Hovanovin ja Yhdysvaltain Jake Wisen kanssa. Hän voitti myös turnauksen jäähypörssin 29 minuutillaan.


title: Andrei Svetšnikov

text: Svetšnikovin isoveli Jevgeni pelaa NHL-joukkue Detroit Red Wingsin organisaatiossa ja on seuran ensimmäisen kierroksen varaus vuodelta .


title: Ankaran pommi-isku

text: Ankaran pommi-isku voi viitata seuraaviin Turkin Ankarassa tehtyihin iskuihin:


title: Marokonkalliolisko

text: Marokonkalliolisko ("Scelarcis perspicillata") on sisiliskojen heimoon kuuluva liskolaji. Se on sukunsa ainoa laji. Lajille on ehdotettu uutta suomenkielistä nimeä "ikkunasilmäsilisko". Marokonkalliolisko kasvaa 18 senttiä pitkäksi. Sitä tavataan Atlasvuorten kosteissa osissa sekä rannikkoalueilla Marokon keski- ja pohjoisosissa ja Algerian luoteisosissa. Se elää myös vieraslajina Menorcan saarella Baleaareilla, Espanjassa ja Îles Habibas-saarilla Algeriassa. Marokonkallioliskoa tavataan enintään 2 800 metrin korkeudesta. Se elää kiipeillen vuorten ja jyrkänteiden tapaisilla kivisillä alueilla, pensasaroilla ja maaseudulla esimerkiksi kiviseinillä. Naaras munii yhdestä kolmeen munaa.


title: Hans Munch

text: Hans Munch (5. kesäkuuta 1654 Torkilstrup, Falster, Tanska – 24. heinäkuuta 1712 Christiania, Norja) oli tanskalaissyntyinen teologi ja pappi, joka toimi Norjan Christianssandin hiippakunnan piispana vuosina 1694-1699 sekä Christianian hiippakunnan piispana vuosina 1699-1712.


title: Hans Munch

text: Hans Munch syntyi 1654 Tanskan Torkilstrupissa Falsterin saarella. Hänen vanhempansa olivat pappi Niels Munch ja Karen Sadolin. Munch valmistui koulusta Helsingørissä vuonna 1672 ja maisteri hänestä tuli vuonna 1677. Vuonna 1680 hänestä tuli Kalundborgin pastori. Munchin avioliitto Anna Aagaardin kanssa oli merkittävä, sillä tämä oli kuningas Kristian V:n rakastajattaren Sophie Amalie Mothin serkku. Tämä edesauttoi hänen urakehitystään siitä huolimatta, ettei hän ollut erityisen lahjakas. Vuonna 1686 hänestä tuli Christianian tuomiorovasti. Vuonna 1694 hänet valittiin Christianssandin hiippakunnan piispaksi, jolloin hän sai kuninkaallisen lupauksen pääsystä myöhemmin Christianian hiippakunnan piispaksi, mikä toteutuikin 1699. Vuotta myöhemmin hän osallistui kuningas Fredrik IV:n kruunajaisiin ja sai teologian tohtorin arvon. Kuninkaan vieraillessa Christianiassa vuonna 1704 Munch saarnasi hänelle. Saarnan kuvattiin olleen enemmän maalaispapin kuin piispan saarnan tasoa.


title: Hans Munch

text: Koska hän ei ollut erityisen lahjakas ja kärsi lisäksi narkolepsiasta oli piispanviran hoito hänen kaudellaan huonolla tolalla. Hänen jälkeensä huomattiin, että kirkon kirjanpito vuosilta 1698-1712 oli jäänyt tarkastamatta. Lisäksi monet valittivat hänen vihkineen kappalaisen tehtäviin "irstaita henkilöitä". Yksi harvoista hänen piispana tekemistään päätöksistä oli karkoittaa lontoolainen kveekari-pastori, joka saarnasi ympäri hänen hiippakuntaansa ja takavarikoida hänen kirjoituksensa.


title: Hans Munch

text: Munchin ensimmäinen vaimo Anna Aagaard kuoli vuonna 1709 ja haudattiin 31. tammikuuta samana vuonna. Samana vuonna Munch avioitui Anna Andersdatterin kanssa, joka oli syntynyt vuonna 1661 Gjerdrumissa. Tämän vanhemmat olivat Romeriken vouti Anders Simonsen ja tämän vaimo Inger Eriksdatter. Uusi vaimo oli myös Christianian kaupunginjohtajan Hans Mustin leski. Munch kuoli 24. kesäkuuta 1712, kun taas hänen vaimonsa eli vuoteen 1738 asti.


title: Rockstop!

text: Rockstop! oli vuosina 1987–1992 Suomessa Yleisradion TV2:ssä ollut musiikkiohjelma.


title: Rockstop!

text: Ohjelman juontaja Heli Nevakare loi persoonallisen osuutensa ohjelmiin. Ohjelmassa haastateltiin useita suuria maailmantähtiä- ja näytettiin musiikkivideoita. Ohjelmalle tunnusomaista oli myös huumorin mukanaolo.


title: Gotti – viimeinen kummisetä

text: Gotti – viimeinen kummisetä on vuonna 2018 tehty yhdysvaltalainen elokuva, joka kertoo gangsteripomo John Gottista ja Gambino-perheestä. Elokuvan on ohjannut Kevin Connolly.


title: Gotti – viimeinen kummisetä

text: "Gotti – viimeinen kummisetä" sai negatiiviset arvostelut kriitikoilta.


title: Gotti – viimeinen kummisetä

text: Elokuvan soudtrackin pääkappaleena on Pitbullin ja Jorge Gómezin esittämä "Amore".


title: Paul Ricard

text: Paul Louis Marius Ricard (9. heinäkuuta 1909 – 7. marraskuuta, 1997) oli ranskalainen teollisuusmies, joka kehitti omaa nimeään kantavan pastis -alkoholijuomabrändin. Pastiksen nimi muuttui vuonna 1975, kun Ricard ja hänen kilpailijansa Pernod muodostivat Pernod Ricardin. Ricard oli myös ympäristöaktivisti ja kahden Välimeren saaren elinolosuhteiden kehittäjä.


title: Paul Ricard

text: Ricard syntyi viinikauppiasperheeseen Sainte-Marthessa, joka kuului Marseillen 14. kaupunginosaan. Ricard meni naimisiin Marie-Therese Thiersin kanssa vuonna 1937, jonka kanssa hänellä oli kaksi poikaa ja kolme tytärtä.


title: Paul Ricard

text: Marseillen Lycée Thiersin opintojen jälkeen Ricard lannistui aluksi, kun hänen isänsä halusi maalaustaiteesta innostuneen Paulin liittyvän osaksi perheen viiniyritystä.


title: Paul Ricard

text: Nuorena Ricard tutustui vanhan lammaspaimenen opastamana alkoholijuoma pastiksen valmistukseen. Pastis, aniksella maustettu likööri ja aperitiivi, oli kielletty muiden anispohjaisten väkiviinojen tavoin Ensimmäisen maailmansodan aikana, koska kyseisiä alkoholijuomia pidettiin selityksenä Ranskan sotavoimien menestyksen heikkenemiseen. Ricard kokeili valmistaa juomasta hienostuneemman tuotteen makuhuoneeseen perustamassaan tislaamossa. Ricard käytti muun muassatähtianista, fenkolin siemeniä, lakritsia ja Provencen yrttejä. Ricardin tarkkaa alkuperäisreseptiä ei ole koskaan julkistettu ja on edelleen salaisuus.


title: Paul Ricard

text: Ricard oli valmistautunut kieltolakiin lievempien anisväkijuomien osalta vuonna 1932, ja nopeasti otti hallintaansa muita yrityksiä, kuten Pernodin. Absintti, toinen anispohjainen juoma, pysyi kiellettynä. Ricard myi pastista "aitona Marseillen pastiksena". Ricardin samanniminen tislaamoyritys perustettiin vuonna 1939. Edellisenä vuonna Ricard oli myynyt pastistaan yli 2,4 miljoonaa litraa.


title: Paul Ricard

text: Toisen maailmansodan aikana pastis kiellettiin jälleen, koska sitä pidettiin Vichyn Ranskan "arvojen vastaisena". Sodan aikana Ricard vetäytyi Camarguen alueelle, jossa hän kokeili riisinviljelyä. Tislaustaitojensa avulla Ricard kehitti luumuista ja kirsikoista bensiinille alkoholipohjaisen korvikkeen, jota Ranskan vastarintaliike käytti sota-aikana.


title: Paul Ricard

text: Ricard jatkoi sodan jälkeen liiketoimintaansa. Vuonna 1952 Charles Pasqua palkattiin matkustelevaksi myyntimieheksi, ja myöhemmin hänestä tuli Ricardin yrityksen markkinointijohtaja. Pasquasta tuli myöhemmin myös kahdesti sisäministeri pääministereiden Jacques Chiracin ja Édouard Balladurin hallituksiin.


title: Paul Ricard

text: Osa voitosta muutettiin vuosittain osakkeiksi ja jaettiin työntekijöille. Vuonna 1962 Ricard hallitsi Ranskan pörssiosakkeita, Boursea. Pörssi rikastutti monia vanhempia yrityksen työntekijöitä.


title: Paul Ricard

text: Protestina Ranskan hallituksen puuttumiselle hänen liiketoimintoihinsa Ricard erosi yrityksensä johtoportaasta vuonna 1968. Ricardin liiketoiminta ja taloudenhoito menestyivät hänen poikansa Patrickin alaisuudessa. Yhtiö sulautui suurimman kilpailijan, Pernodin, kanssa vuonna 1975 ja yhtiön nimi muuttui Pernod Ricardiksi. 1990-luvulla Ricard oli eniten myyty ranskalainen alkoholijuoma, jota myytiin 140 maassa. Ricardin kuoleman aikoihin Pernod Ricard oli kolmanneksi suurin maailmanlaajuinen väkiviinayritys.


title: Paul Ricard

text: Koulutettuna taiteilijana Ricard kehitti taiteellisia taitojaan ja loi sinikeltaisen Ricardin merkkinsä Marseillen taivaan ja auringon värien innoittamana.


title: Paul Ricard

text: Anispohjaisten juomien mainonnasta tuli laitonta vuonna 1951 (poikkeuksena olivat jälleenmyyjien, juottoloiden ja kuljetusautojen mainokset). Omaelämäkerrassaan Ricard kirjoitti, että kielto osoittautui "salaiseksi eduksi, joka sai meidät käyttämään mielikuvitustamme...".


title: Paul Ricard

text: Ricard suunnitteli pastikseen lisättävälle jäälle ja vedelle kannun vuonna 1935, joka edisti tuotemerkin markkinointia ranskalaisille kuluttajille. Ricard tuotti myös paljon Ricard -brändillä merkittyjä juoma-astioita ja oheistuotteita, mukaan lukien karahvit, juomalasit, tuhkakupit, kellot ja pelikortit. Ricard perusti myöhemmin museon mainontaesineille Bendorin saarelle.


title: Paul Ricard

text: Ricard tunnusti urheilusponsoroinnin olevan tehokas markkinointiväline pastisbrändilleen. Ricard oli ensimmäinen kaupallinen sponsori Tour de France -kilpailulle vuonna 1948. Lavakuorma-autot näkyivät Ricardin väreissä ja yritys tarjosi ilmaisen musiikin konsertteja kilpareitin varrella. Vuonna 1970 Ricard rakennutti Circuit Paul Ricard kilpa-radan lähelle Le Castelletin kylää Variin Etelä-Ranskassa. Varin departementti isännöi 14 kilpailua Formula ykkösten Ranskan Grand Prix vuosien 1971 ja 1990 välillä, sekä Bol d ' Or ja moottoripyörien Ranskan Grand Prix'tä. Kymmenen vuoden poissaolonsa jälkeen Ranskan Grand Prix palasi Circuit Paul Ricardille vuonna 2018. Le Castelletin lentokenttä rakennettiin myös radan läheisyyteen.


title: Paul Ricard

text: Vuonna 1950 Ricard toimi tuottajana yhdessä ensimmäisistä ranskalaisista värielokuvista, "La maison du printemps". Hän julkaisi omaelämäkerran, "La Passion de Creer" vuonna 1983.


title: Paul Ricard

text: Ricard osti kaksi saarta Varin alueelta Provence-Alpes-Côte d ' azurilta 1950-luvulla. Bendorin asumattoman saaren läheltä Bandolia hän osti vuonna 1950, ja Embiez islandin läheltä Six-Fours-les-Plagesia ostettiin vuonna 1958.


title: Paul Ricard

text: Ricard perusti Bendorille viinien ja väkevien alkoholijuomien näyttelyn, jonka tavoitteena oli luoda "täydellinen ja pysyvä tietokirjamainen kokoelma viineistä ja väkevistä alkoholijuomista". Ricard rakennutti myös museon Ricard -brändin juoma-astioille ja oheistuotteille.


title: Paul Ricard

text: Välimerelle päästetyistä teollisuudenalojen "punaliejupäästöistä" kauhistuneena Ricard kampanjoi teollisuussaasteita vastaan ja perusti vuonna 1966 Observatoire de la Merin, josta myöhemmin tuli Paul Ricard Meritieteellinen Instituutti. Instituutti perustettiin Ile des Embieziin ja se harjoittaa merentutkimusta ja nostaa yleistä tietoisuutta mereen liittyvissä kysymyksissä. Akvaario on avoinna vierailijoille instituutissa.


title: Paul Ricard

text: Eläkkeellä Ricard maalasi taideteoksia ja toimi Signesin pormestarina vuodesta 1972 vuoteen 1980. Ricard kuoli Signesissä 88 vuoden ikäisenä vuonna 1997.


title: Mexicanan lento 940

text: Mexicana lento 940 sattunut onnettomuus tapahtui 31. maaliskuuta 1986 Mexicana de Aviaciónin Boeing 727 koneen ollessa lennolla México – Puerto Vallarta – Mazatlán – Los Angeles. Kaikki konessa olleet 158 matkustajaa ja kahdeksan miehistön jäsentä menehtyivät. Onnettomuus on yksi pahimmista onnetomuuksista, joita on sattunut Boeing 727 -koneille.


title: Mexicanan lento 940

text: Lento 940 lähti Méxicosta kello 08:40 lennolle Puerto Vallartaan. Kun kone oli saavuttanut jalan korkeuden, sen lähdön aikana kuumentunut koneen vasemmanpuoleisen renkaan jarru aiheutti renkaan räjähtämisen. Koneen polttoaine- ja hydrauliletkut katkesivat räjähdyksen seuraksena. Myös sähköjohdot katkesivat, mikä johti matkustamon paineistuksen menetykseen. Vuotanut polttoaine syttyi, mikä aiheutti tulipalon koneessa. Se menetti ohjattavuutensa, minkä seurauksena se törmäsi Sierra Madren vuorelle jalan korkeudessa lähellä Maravation kaupunkia noin 130 kilometrin päässä Méxicosta.


title: Mexicanan lento 940

text: Mexicanan huoltomekaanikkoja syytettiin siitä, että koneen rengas oli täytetty paineilmalla typen sijaan. Typpeä käytetään reinkaissa monien etujen takia, mutta yksi niistä on sen passiivisuus kemiallisissa reaktioissa.


title: Laura Ingalls Wilder Medal

text: Laura Ingalls Wilder Medal on Laura Ingalls Wilderin mukaan nimetty kirjallisuuspalkinto, joka sai vuonna 2018 uuden nimen Children's Literature Legacy Award, koska kirjailijalla on palkinnon myöntävän American Library Associationin lastenkirjallisuusjaoston (ALSC) mielestä rastisia asenteita, jotka eivät ole yhteneväisiä myöntäjän arvojen kanssa. Palkinto annettin sen perustamisvuonna 1954 Ingalls Wilderille.


title: Thai Airwaysin International lento 311

text: Thai Airwaysin lento 311 oli 31. heinäkuuta 1992 tapahtunut lento-onnettomuus. Lennolla ollut Airbus A310 "HS-TID", törmäsi Himalajan vuoristoon yrittäessään laskeutua Kathmanduun, Nepaliin. Kaikki koneessa olleet 99 matkustajaa ja 14 miehistön jäsentä kuolivat. Tämä oli ensimmäinen tällä konetyypillä sattunut lento-onnettomuus. Yksi syy lento-onnettomuuteen oli ilmeisesti ongelmat kommunikaatiossa miehistön ja lennonjohdon välillä. Kone oli pudotessaan  jalan korkeudessa ja se iskeytyi vuorenseinämään noin 300 mailin nopeudella.


title: Diawarat

text: Diawarat ovat etninen ryhmä Malin Nioron ja Naran piireissä. He puhuvat soninkea, mutta eivät pidä itseään soninkeina. Ryhmän identiteetti perustuu Diarran valtiota hallinneeseen Diawara-sukuun.


title: Diawarat

text: Diawaroja arvioidaan olevan noin 100 000 henkeä. He ovat uskonnoltaan etupäässä muslimeja.


title: Lars Erik Carpelan

text: Lars Erik Bertelsson Carpelan (19. joulukuuta 1913 Helsinki – 2. helmikuuta 1987 Tukholma) oli suomalainen toimittaja, joka kuului vapaaherralliseen Carpelan-sukuun. Hänen veljensä oli kirjailija Bo Carpelan.


title: Lars Erik Carpelan

text: Carpelan kirjoitti ylioppilaaksi 1932 opiskellen sen jälkeen Helsingin yliopistossa ja Åbo Akademissa. Vuosina 1935–1944 hän työskenteli toimittajana "Hufvudstadsbladetissa", 1940–1944 Kokkolassa ilmestyneen "Österbottningenin" päätoimittajana ja 1944–1946 "Nya Pressenin" toimitussihteerinä. Vuonna 1946 Carpelan oli yhdysvaltalaisen United Pressin kirjeenvaihtajana Helsingissä ja Tukholmassa, kunnes aloitti 1947 yhtyneiden maakuntalehtien Tukholman-toimituksen päällikkönä ja siirtyi 1953 kuvatoimisto Reportagebildin päälliköksi. Vuodet 1947–1965 hän työskenteli myös "Helsingin Sanomien" Tukholman kirjeenvaihtajana. Ennen eläkkeelle jäämistään Carpelan oli vielä toimittajana "Aftonbladetissa" 1967–1977 sekä suomenruotsalaisen "Svensk-Finland"-aikakauslehden päätoimittajana 1969–1971.


title: Lars Erik Carpelan

text: Carpelan osallistui sekä talvi- että jatkosotaan. Sotilasarvoltaan hän oli luutnantti.


title: Ketill Kojamon saaga

text: Ketill Kojamon saaga (isl. "Ketils saga hængs") on keskiaikainen islantilainen saaga. Saaga sijoittuu aikaan ennen Islannin asuttamista ja luetaan siksi niin kutsuttuihin muinaissaagoihin. Se on yksi neljästä ”Hrafnistan miehistä” kertovasta saagasta (isl. "Hrafnistumannasögur"), jotka kertovat Norjan Hrafnistasta (nyk. Nærøyn kuntaan kuuluva Ramsta Pohjois-Trøndelagin läänissä) keskiaikaisesta Hálogalandista lähtöisin olevan suvun neljän sukupolven miehistä ja joihin luetaan myös "Grímr Karvaposken saaga", "Nuoli-Oddrin saaga" sekä "Án Jousentaivuttajan saaga". "Ketill Kojamon saaga" kertoo Grímr Karvaposken isästä Ketillistä ja tämän monista voimannäytteistä ja urotöistä, kuten lohikäärmeen, peikkojen ja jättiläisten surmaamisesta, ja Ketillin matkoista pohjoiseen, missä hän kohtaa myös Finnmarkin asukkaita. Saaga on kirjoitettu todennäköisesti 1200-luvulla, mutta sen säilyneet pääkäsikirjoitukset ovat 1400-luvulta (AM 343a 4to, AM 471 4to). "Ketill Kojamon saaga" sisältää useita edda-mittaisia runoja ja runomuodossa olevaa dialogia. "Ketill Kojamon saagaa" ei ole suomennettu.


title: Ketill Kojamon saaga

text: Ketillin isän kerrotaan olevan nimeltään Hallbjörn. Hallbjörnin tila on Hrafnistassa, Hálogalandissa. Hänen lisänimensä sanotaan olleen ”Puoli-peikko” (isl. "hálftröll"). Saaga kertoo, miten Ketill istuskelee pikkupoikana mieluusti tulen ääressä, mitä ei pidetä miehekkäänä, ja Ketillin välit äitiin ovat lämpimämmät kuin isään. Jo nelivuotiaana Ketill tekee kuitenkin huomattavaa kyvykkyyttä osoittavia tekoja, ja Hallbjörn katsoo tämän jo olevan valmis ottamaan maatilasta vastuun. Ketill kuitenkin kieltäytyy.


title: Ketill Kojamon saaga

text: Hallbjörn on varoitellut Ketilliä, ettei tämä saisi päivän töiden jälkeen viettää kovinkaan paljon aikaa ulkosalla ja ennen kaikkea, ettei tämän tulisi lähteä asutuksen ulkopuolelle saaren pohjoisosaan. Lähistöllä asuu mies nimeltä Björn, joka pilkkaa Ketilliä ja kutsuu tätä Hrafnistan Hulluksi (isl. "hrafnistufífl"). Eräänä päivänä Björnin ollessa muiden miesten kanssa kalassa, myös Ketill lähtee kalaan. Björn miehineen saa paljon kalaa, mutta Ketill saa vain yhden sintin. Björn ja tämän seuralaiset naureskelevat Ketillille. Ketill sanoo silloin tahtovansa antaa oman saaliinsa sille, joka saa sen ensin käsiinsä. Hän viskaa kalansa toista laivaa kohti ja se iskee Björniä korville niin kovaa, että tämän kallo halkeaa ja mies lentää yli laidan eikä enää nouse ylös. Kalamiehet palaavat rannalle.


title: Ketill Kojamon saaga

text: Eräänä yönä Ketill ottaa kirveensä ja lähtee saaren pohjoisosaan. Hän näkee lohikäärmeen lentävän vastaan. Lohikäärme hyökkää Ketillin kimppuun, mutta tämä puolustautuu kirveensä kanssa ja saa surmattua käärmeen. Kun Ketill palaa kotiin, hän vastaa kysyttäessä, oliko nähnyt jotain outoja olioita pohjoisesa, iskeneensä kahtia yhden uroslohen. Hallbjörn antaa hänelle siitä hyvästä lisänimen Kojamo (l. uroslohi, isl. "hængr"). Myöhemmin Ketill kohtaa kalareissulla kaksi lainsuojatonta, Hrafnin (suom. ”Korppi”) ja Hængrin (suom. ”Kojamo”), jotka yrittävät viedä Ketillin saaliin. Ketill surmaa Hængrin ja ajaa Hrafnin pois. Hallbjörn sanoo lisänimen sopivan hänelle.


title: Ketill Kojamon saaga

text: Hálogalandiin tulee katovuosi ja Ketill lähtee kala-apajille. Hän lähtee ensin kesällä Keskivuonolle (isl. "Miðfjörðr"). Siellä hän saapuu majalle, minne eräs jätti nimeltä Surtr on säilönyt kaikenlaisten eläinten lihaa ja suolattua ihmislihaa. Ketill tuhoaa viimeksi mainitun. Surtr palaa ja huomaa herkkujensa hävinneen. Hän tietää Ketillin olleen asialla, mutta Ketill pääsee yllättämään ja surmaa Surtrin kirveellään. Hän ottaa eläinten lihat mukaansa ja palaa kotiin.


title: Ketill Kojamon saaga

text: Seuraavana kesänä Ketill suuntaa isänsä estelyistä huolimatta vuonolle nimeltä Vitaðsgjafi (suom. ”varma antaja”). Ketill saa paljon kalaa, mutta seuraavana aamuna hän huomaa, että saalis on viety. Seuraavana yönä Ketill valvoo ja huomaa, että kaloja ryöstää peikkohirviö nimeltä Kaldrani. Ketill lähtee Kaldranin perään ja surmaa tämän, lastaa sitten veneensä ja palaa kotiin.


title: Ketill Kojamon saaga

text: Syksyllä ennen ensimmäisiä talviöitä Ketill lähtee pohjoiseen kalastamaan ilman Hallbjörnin lupaa. Nousee myrsky, ja Ketill ajautuu Finnmarkiin. Valas, jolla on ihmisen silmät, näyttää suojelevan Ketilliä myrskyltä. Ketill epäilee myrskyn olevan Finnien (isl. "Finnar") noituudella nostattama ("Finns fjölkynngi"). Hän käy rantaan, missä kohtaa talolla miehen nimeltä Brúni. Brúni toivottaa Ketillin tervetulleeksi ja kihlaa tälle tyttärensä Hrafnhildrin.


title: Ketill Kojamon saaga

text: Brúnin luona ollessaan Ketill törmää metsässä myös Finnien kuninkaaseen (isl. "Finnakonungr") Gusiriin. Brúni on antanut Ketillille jousen ja nuolia. Gusir ja Ketill lausuvat ensin toisilleen herjoja ja ampuvat sitten toisiaan nuolillaan, mutta kaikki heidän ampumansa nuolet törmäävät ilmassa toisiinsa. Gusirin seuraava nuoli näyttää Brúnin taikojen vuoksi taittuneelta, ja kun miehet nyt ampuvat toisiaan, Ketillin ase osuu Gusirin rintaan ja tämä kuolee. Ketill ottaa mukaansa Gusirin miekan, jonka nimi on Dragvendill, sekä tältä jääneet kolme nuolta. Ketill antaa Gusirin valtakunnan Brúnin haltuun, ja palaa Hrafnistaan, missä ollaan aloittelemassa Ketillin hautajaisjuominkeja, jotka muuttuvatkin Ketillin kotiinpaluujuhlaksi.


title: Ketill Kojamon saaga

text: Ketill on nyt kotona kolmen vuoden ajan. Hrafnhildr Brúnintytär saapuu Hrafnistaan, mutta Hallbjörn suhtautuu tähän vihamielisesti. Hrafnhildr jättää Ketillin kanssa saamansa pojan, Grímr Karvaposken, Ketillin luokse. Hallbjörn tahtoo Ketillin unohtavan Hrafnhildrin ja hankkii tälle vaimon, Sigríðrin. Nämä saavat tyttären, Hrafnhildrin. Sattuu niin, että eräs mies, Áli Uppdalakappi, tahtoo Hrafnhildrin puolisokseen, mutta Ketill kieltäytyy naittamasta tytärtään vastoin tämän tahtoa. Áli haastaa Ketillin kaksintaisteluun. Ketill suostuu ja surmaa Álin tässä taistelussa.


title: Ketill Kojamon saaga

text: Myöhemmin seudulle saapuu jälleen nälänhätä ja Ketill lähtee taas kalaan. Matkan aikana Ketill kohta ensin peikkonaisen (tröllkona), joka sanailun päätteeksi Ketillin yrittäessä ampua tätä nuolillaan muuttuu valaaksi ja katoaa mereen. Myöhemmin Ketill kohtaa vielä toisen peikkonaisen, joka on matkalla noitakäräjille ("tröllaþing"). Yöllä saarella matkaa joukoittain noitia ("gandreiðir"), mutta näistä ei koidu Ketillille mitään haittaa. Aamulla Ketill palaa kotiin.


title: Ketill Kojamon saaga

text: Viikinkikuningas Framarr, joka uhrasi Óðinnille ja johon rauta ei purrut, tulee pyytämään Hrafnhildria vaimokseen. Framarrin valtakunta on Húnaveldissa, Gestrekalandissa, ja hänellä on poika nimeltä Böðmóðr. Hrafnhildr ei tahdo Framarria puolisokseen, ja Framarr haastaa Ketillin kaksintaisteluun Árhaugr-nimiselle uhrikummulle. Tämä suostuu.


title: Ketill Kojamon saaga

text: Ketill matkaa mantereelle ja lähtee sitten hiihtäen halki laaksojen ja metsien Jämtlantiin (isl. Jamtaland), sitten itäänpäin metsien kautta Helsingjalandiin ja Gestrekalandiin. Perillä Böðmóðr tarjoaa Ketillille vieraanvaraisuuttaan ja lupautuu lähtemään Ketillin seuraksi kaksintaisteluun. Taistelun alettua Dragvendill-miekka ei näytä lainkaan purevan Framarriin. Miekka puree vasta sitten, kun Ketill on kääntänyt sen ja iskenyt Framarria terän toisella puolella. Framarr kuolee, mutta Böðmóðr saa Hrafnhildrin puolisokseen. Ketill pitää Hrafnistaa hallussaan kuolemaansa saakka, jolloin hänen poikasta Grímr Karvaposki ottaa sen haltuunsa.


title: Royal Excel Mouscron

text: Royal Excel Mouscron on jalkapalloseura Mouscronin kaupungista. Seura pelaa kaudella 2018–19 Belgian korkeimmalla sarjatasolla Jupiler Pro Leaguessa. Seura perustettiin vuonna 2010, kun RE Mouscron ja RRC Peruwelz muodostivat Royal Mouscron-Péruwelzin. Seura muutti nimensä vuonna 2016 nykyiseen.


title: Citroën C3 Pluriel

text: Citroën C3 Pluriel on Citroënin vuosina 2003–2010 valmistama pieni henkilöautomalli, joka perustuu Citroën C3:een. Auton erikoisuutena on, että se on muunneltavissa tavallisesta kovakattoisesta umpiautosta avoautoksi tai lava-autoksi. Autoa valmistettiin yli 100 000 kappaletta, ja se oli suosittu varsinkin Italiassa, jossa se oli myydyin avoauto vuosina 2004–2006. Suomessa mallin myynti oli vähäistä, joten se poistui mallistosta jo vuosia ennen tuotannon päättymistä. C3 Plurielin korvaajaksi tuli Citroën DS3 Cabrio.


title: Citroën C3 Pluriel

text: Vuoden 2003 Euro NCAP -kolaritestistä C3 Pluriel sai tulokseksi neljä tähteä viidestä.


title: Citroën C3 Pluriel

text: Moottoreina olivat 1,4- (73 hv) ja 1,6-litraiset (109 hv) bensiinimoottorit sekä dieselmoottorina 1,4-litrainen HDi (68 hv). 1,6-litraisen yhteydessä oli aina viisiportainen "Sensodrive"-robottivaihteisto, muut moottorit oli varustettu viisivaihteisella manuaalivaihteistolla.


title: KVC Westerlo

text: Koninklijke Voetbal Club Westerlo on jalkapalloseura Westerlon kaupungista. Kaudella 2018–2019 seura pelaa Belgian toiseksi korkeimmalla sarjatasolla Belgian 2. divisioonassa pudottuaan sinne kauden 2016–2017 päätteeksi. Seura on voittanut historiassaan kerran Belgian Cupin. Tämä tapahtui vuonna 2001. KVC Westerlo on perustettu vuonna 1933.


title: RWD Molenbeek

text: Racing White Daring Molenbeek oli jalkapalloseura Molenbeek-Saint-Jeanin kunnasta, Brysselin pääkaupunkialueelta. Seuran toiminta loppui vuonna 2002. Molenbeek voitti Belgian mestaruuden vuonna 1975.


title: Musik klingt in die Welt hinaus

text: Musik klingt in die Welt hinaus on Egon Egemannin esittämä kappale, joka edusti Sveitsiä vuoden 1990 Eurovision laulukilpailussa Jugoslavian Zagrebissa.


title: Musik klingt in die Welt hinaus

text: Kappale sijoittui Euroviisuissa 22 maan joukosta sijalle 11. 51 pisteellä.


title: Keine Mauern mehr

text: Keine Mauern mehr on Simonen esittämä kappale, joka edusti Itävaltaa vuoden 1990 Eurovision laulukilpailussa Jugoslavian Zagrebissa.


title: Keine Mauern mehr

text: Kappale sijoittui Euroviisuissa 22 maan joukosta sijalle 10. 58 pisteellä.


title: Give a Little Love Back to the World

text: Give a Little Love Back to the World on Emman esittämä kappale, joka edusti Iso-Britanniaa vuoden 1990 Eurovision laulukilpailussa Jugoslavian Zagrebissa.


title: Give a Little Love Back to the World

text: Kappale sijoittui Euroviisuissa 22 maan joukosta sijalle 6. 87 pisteellä.


title: Magnification

text: Magnification on brittiläisen progressiivisen rockin yhtyeen Yesin 19. studioalbumi vuodelta 2001. Se jäi yhtyeen viimeiseksi, jolla laulusolistina esiintyy Jon Anderson. Se on myös ensimmäinen albumi, jolla yhtye esiintyy nelimiehisenä ilman kosketinsoittajaa Igor Khoroshevin jätettyä yhtyeen vuonna 2000. Kalifornian Santa Barbarassa äänitetyllä albumilla yhtyeen kanssa soittaa sinfoniaorkesteri, San Diego Symphony, johtajana elokuvasäveltäjä Larry Groupé. Tämä oli ensimmäinen kerta sitten vuoden 1970 albumin "Time and a Word" jousiyhtyeen, kun Yes käytti klassisen musiikin instrumenttiryhmää.


title: Magnification

text: Kaikki sävellykset ja sanoitukset on merkitty kaikkien yhtyeen jäsenten nimiin: Jon Anderson / Steve Howe / Chris Squire / Alan White.Keskeinen vaikuttaja albumilla on yhtyeen jäsenten lisäksi elokuvasäveltäjä Larry Groupé, joka huolehti pääosin sinfoniaorkesterin sovituksista, orkestroinneista ja johtamisesta.Albumi julkaistiin Britanniassa 10. syyskuuta 2001. Seuraavan päivän terrori-iskut New Yorkiin ja Washingtoniin viivästyttivät levyn julkaisua Yhdysvalloissa, jossa se julkaistiin vasta joulukuun neljäntenä 2001. Albumijulkaisun jälkeen Yes teki sinfoniaorkesterin kanssa laajan Euroopan-kiertueen, johon kuului esiintyminen myös Helsingin Hartwall Areenassa 4. marraskuuta 2001.


title: Magnification

text: "Magnification" sai enimmäkseen myönteisiä arvosteluja. Jousiorkesterin käyttöä pidettiin taidokkaana ja sen katsottiin inspiroineen myös yhtyeen jäseniä pitkästä aikaa huippusuorituksiin. Musiikista löydettiin toisaalta tylsiä hetkiä ja ajoittaisia ylilyöntejä.


title: Magnification

text: Yesin seuraava albumi "Fly from Here" julkaistiin kymmenen vuotta "Magnificationin" jälkeen.


title: Norwichin rautatieasema

text: Norwichin rautatieasema on rautatieasema Norwichin kaupungissa Norfolkissa, Englannissa. Se on Great Eastern Main Linen, Breckland Linen, Bittern Linen ja Wherry Linesin pääteasema.


title: Norwichin rautatieasema

text: Norwichin alkuperäinen asema avattiin 1. toukokuuta 1844. Se sai uudeksi nimekseen Norwich Thorpe 12. joulukuuta 1849. Se suljettiin 3. toukokuuta 1886, kun nykyinen asema avattiin alkuperäisen viereen. Aseman nimeksi tuli taas pelkkä Norwich 5. toukokuuta 1969.


title: Norwichin rautatieasema

text: Asemaa käytti hieman yli neljä miljoonaa matkustajaa kaudella 2015–2016.


title: Code noir

text: Code noir () oli alun perin Ranskan kuninkaan Louis XIV:n vuonna 1685 säätämä laki. "Code noir" määritteli orjuuden edellytykset Ranskan siirtomaa-aikaisessa imperiumissa, rajoitti vapautettujen mustaihoisten orjien toimintaa, kielsi kaikkien muiden uskontojen paitsi roomalaiskatolisuuden harjoittamisen ja määräsi kaikki juutalaiset pois Ranskan siirtomaista.


title: Frei zu leben

text: Frei zu leben on Chris Kempersin ja Daniel Kovacin esittämä kappale, joka edusti Saksan liittotasavaltaa vuoden 1990 Eurovision laulukilpailussa Jugoslavian Zagrebissa.


title: Frei zu leben

text: Kappale sijoittui Euroviisuissa 22 maan joukosta sijalle 9. 60 pisteellä.


title: R. Daring Club Molenbeek

text: Royal Daring Club Molenbeek oli jalkapalloseura Brysselin kaupungista. Seura perustettiin vuonna 1895 ja lakkautettiin vuonna 1973. Vuonna 1973 siitä muodostettiin RWD Molenbeek. Seura voitti Belgian mestaruuden vuosina 1912, 1914, 1921, 1936 ja 1937.


title: White and Black Blues

text: White and Black Blues on Joëlle Ursullin esittämä kappale, joka edusti Ranskaa vuoden 1990 Eurovision laulukilpailussa Jugoslavian Zagrebissa.


title: White and Black Blues

text: Kappale sijoittui Euroviisuissa 22 maan joukosta jaetulle toiselle sijalle yhdessä Irlannin kanssa 132 pisteellä.


title: Somewhere in Europe

text: Somewhere in Europe on Liam Reillyn esittämä kappale, joka edusti Irlantia vuoden 1990 Eurovision laulukilpailussa Jugoslavian Zagrebissa.


title: Somewhere in Europe

text: Kappale sijoittui Euroviisuissa 22 maan joukosta jaetulle toiselle sijalle yhdessä Ranskan kanssa 132 pisteellä.


title: Brundall Gardensin rautatieasema

text: Brundall Gardensin rautatieasema on rautatieasema Brundallin kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.


title: Brundall Gardensin rautatieasema

text: Asema avattiin 1. elokuuta 1924 nimellä Brundall Gardens Halt. Nimi lyheni jossakin vaiheessa nykyiseen muotoonsa, mutta tarkkaa ajankohtaa ei tunneta. Asemaa käytti 12&nbp;176 matkustajaa kaudella 2015–2016.


title: Hajde da ludujemo

text: Hajde da ludujemo on Tajčin esittämä kappale, joka edusti Jugoslaviaa vuoden 1990 Eurovision laulukilpailussa Zagrebissa.


title: Hajde da ludujemo

text: Kappale sijoittui Euroviisuissa 22 maan joukosta sijalle 7. 81 pisteellä.


title: Mosulin valtaus 2014

text: Mosulin valtaus oli ääri-islamilaisen Isis-järjestön hyökkäys Irakin toiseksi suurinta kaupunkia Mosulia vastaan 6.–10. kesäkuuta 2014. Muutamiin satoihin Isisin taistelijaan liittyi paikallisia ja kaupunkia puolustaneiden noin 10 000 vahvuisten irakilaisjoukkojen puolustus mureni joukkojen kääntyessä lopulta pakoon. Tuhansia sotilaita oli saanut surmansa tai jäänyt Isisin vangeiksi. Hieman myöhemmin Isis-järjestön johtaja Abu Bakr al-Baghdadi julistautui kalifiksi Mosulin al-Nurin moskeijasa. Kaupunki oli suurin Isis-järjestön käsiin jäänyt irakilaiskaupunki ja voittonsa jälkeen järjestön taistelijat etenivät aina 150 kilometrin päähän maan pääkaupunki Bagdadista. Mosul vallattiin takaisin vasta vuonna 2017.


title: Mosulin valtaus 2014

text: Mosul on Irakin toiseksi suurin kaupunki maan koillisosassa. Vuonna 2003 kaupungin asukasluku oli arviolta 1,8 miljoonaa. Sen väestö on koostunut kurdeista, sunnalaisista arabeista ja kristitystä vähemmistöstä. Irakin sodan jälkeen tuli sunnalaisten aseellisten järjestöjen ja al-Qaidan tukikohta. Vuonna 2008 Irakin pääministeri Nuri al-Maliki alkoi korvata kaupungin turvallisuuskoneistossa Irakin sodan jälkeen vaikuttaneita ja epäluotettavina pitämiänsä kurdeja omilla kannattajillaan. Vuonna 2011 kaupungin turvallisuusjoukkojen johtoon nostettiin šiialainen kenraali Mahdi Gharawi, jota oli syytetty poliisijoukkojen täyttämisellä šiialaisilla asejoukoilla, joita syytettiin puolestaan sunnalaisten pidätyksistä ja murhista. Gharawi on kuitenkin itse kieltänyt joukkojensa toimineen väärin.


title: Mosulin valtaus 2014

text: Vuonna 2013 sunnalaisten ääri-islamilainen ryhmittymä Isis valtasi useita kaupunkeja sunnalaisilla alueilla Länsi-Irakissa. Irakin armeija menetti Anbarin maakunnan taisteluissa nopeasti 6 000 miestä kaatuneina ja 12 000 karanneina. Taisteluiden aiheuttama miehistön, aseiden ja ammusten puute vaikutti myös Mosulissa. Paperilla kaupunkia puolusti 25 000 sotilasta, mutta todellisuudessa heitä lienee ollut enintään 10 000. Irakin armeijan sotilailla oli tapana olla kirjoilla joukko-osastoissaan, mutta he antoivat osan palkastaan upseereilleen ja jäivät vastineeksi saapumatta riveihin. Puolustavat joukot olivat kuitenkin saaneet viitteitä tulevasta hyökkäyksestä etukäteen. Toukokuussa 2014 turvallisuusjoukot pidättivät Isis-järjestön jäseniä, joilta saatiin kuulla hyökkäystä suunnitellun kesäkuun alulle. Gharawi pyysi vahvistuksia Nuri al-Malikilta, mutta pyynnöt torjuttiin armeijan ylemmässä johdossa.


title: Mosulin valtaus 2014

text: Aamulla 6. kesäkuuta 2014 Isis-järjestön taistelijat saapuivat autosaattueessa Mosuliin aavikosta lännestä Syyrian suunnalta. Kaikkiaan taistelujen kuluessa Syyriasta saapui vähintään sata ajoneuvoa ja 400 taistelijaa. Taistelijat pääsivät läpi vain muutamien sotilaiden miehittämistä tarkastuspisteistä ja aamulla puoli neljältä he olivat saavuttaneet itse kaupungin. Kaupungissa Isis-järjestön taistelijoihin liittyi paikallisia sunneja siten, että muutaman päivän kuluttua heidän joukkojensa määrä oli noussut yli kahteen tuhanteen. Saattueen mukana olleiden aseiden lisäksi Mosulissa taistelijoiden onnistui vallata Irakin armeijan kalustoa ja ajoneuvoja. Joidenkin tietojen mukaan järjestön taistelijat eivät aluksi odottaneet valtaavansa kaupunkia, vaan korkeintaan joitakin osia siitä rajoitetuksi ajaksi. Myös Irakin johto ei aluksi uskonut järjestön tähtäävän kaupungin valloitukseen, vaan että pyrkimyksenä olisi ollut vapauttaa vankeja Mosulin Badooshin vankilasta. Gharawi määräsi joukkonsa ottamaan puolustusasemat siten, että kapinallisia estettäisiin etenemästä edelleen heidän jo valtaamistaan osista Länsi-Mosulissa Tigrisjoelle.


title: Mosulin valtaus 2014

text: Nuri al-Maliki lähetti Mosulin joukkojen johtoon puolustusministeriön varaesikuntapäällikkö Aboud Qanbarin ja tuolloisen maavoimien komentaja Ali Ghaidanin. Alempiarvoisesta Gharawista tuli heidän alaisensa 7. kesäkuuta. Maliki ohjeisti sotilasjohtoa Bagdadista käsin. Irakilaisjoukot Mosulissa eivät kyenneet vastahyökkäykseen joukkojen puutteen takia. Irakin Kurdistanin presidentti Massoud Barzani oli tarjonnut 7. kesäkuuta kurdien peshmergan apua, mutta tästä oli kieltäydytty Malikin käskystä. 8. kesäkuuta Isis hyökkäsi Mosulin hotellin suunnalla ja tehden pommi-iskun poliisiasemalle al-Uraybin kaupunginosassa. Tuolloin jo tyhjää Mosulin hotellia puolusti noin 30 poliisin erikoisjoukkojen jäsentä. Ghaidan ja Qanbar erottivat paikallisen divisioonan komentajan, kun tämä oli kieltäytynyt lähettämästä joukkojaan hotellin tueksi. Erotus aiheutti epäjärjestystä irakilaisten komentoketjussa.


title: Mosulin valtaus 2014

text: 9. syyskuuta kello puoli viiden aikaan iltapäivällä Isis-järjestön taistelijat tekivät autopommi-iskun Mosulin hotellilla, joka kukistui samana päivänä. Esimerkiksi amerikkalaisten viranomaisten mukaan Mosulin koko puolustus romahti hotellin menetyksen jälkeen. Pian alkoi liikkua huhuja tukikohtiaan polttavista ja virka-asujaan hylkäävistä irakilaisista poliiseista. Myöhemmin illalla Qanbar Ghaidan ilmoittivat vetäytyvänsä ja puolustajien komentokeskus siirrettiin Mosulin itälaidalle. Kenraalit lähtivät joukkoineen suurena kolonnana, joka Gharawi n mukaan tulkittiin paoksi. Pian Itä-Mosulin puolustajat kääntyivät pakoon kuvitellen päällystönsäkin jo paenneen. Ghaidan ja Qanbar hylkäsivätkin lopulta Mosulin ja he saapuivat Irakin Kurdistaniin 10. kesäkuuta. Gharawi johti edelleen pientä joukkoa Länsi-Mosulissa. Lopulta hekin murtautuivat ulos Mosulista Tigrisjoen ylittäneen sillan läpi ja edelleen kohti pohjoista.


title: Mosulin valtaus 2014

text: Mosulin romahtaessa 10. kesäkuuta kaikkiaan neljä irakilaista divisioonaa oli luhistunut. Tuhansia sotilaita oli surmattu tai jäänyt vangiksi. Isis-järjestön taistelijat etenivät edelleen nopeasti kohti etelää, saavuttaen pian alueita vain 150 kilometrin päässä maan pääkaupunki Bagdadista. Mosul jäi kuitenkin lopulta suurimmaksi järjestön käsiin jäämistä irakilaiskaupungeista. Hieman valtauksen jälkeen Isis-järjestön johtaja Abu Bakr al-Baghdadi julistautui kalifiksi Mosulin al-Nurin moskeijassa. Irakin armeija palasi kaupunkiin vasta vuoden 2016 lopussa ja Mosulin taistelu kesti kahdeksan kuukauden ajan.


title: Mosulin valtaus 2014

text: Kaupungin menetys johti lopulta pääministeri Malikin eroon. Qanbar ja Ghaidan jäivät eläkkeelle. Syyn kaupungin menetyksestä sai niskoilleen Gharawi. Gharawi sai kuolemantuomion vuonna 2017.


title: Sinooperi (kauppaketju)

text: Sinooperi on suomalainen askartelutarvikkeita myyvä franchising-ketju. Vuonna 1980 perustetulla Sinooperilla on myymälä Turussa, Raisiossa, Tampereella, Joensuussa, Jyväskylässä, Lahdessa, Mikkelissä, Oulussa, Porissa, Seinäjoella ja Vaasassa. Franchising-toimintaa on vuodesta 2014 johtanut S. Hobby Oy, joka asetettiin konkurssiin 25. kesäkuuta 2018. Sen toimitusjohtajana on toiminut Jarkko Kaalikoski. Sen edeltäjä Sinooperi Oy asetettiin konkurssiin vuonna 2014. Sitä ennen se oli yrityssaneerauksessa vuodesta 2005.


title: Sinooperi (kauppaketju)

text: Sinooperin asiakkaista valtaosa on naisia. Myymäläketju palvelee muun muassa skräppääjiä, posliininmaalajia ja hääsomistusten tekijöitä. Vilkkain sesonki on joulunalusaika kortti- ja koristeperinteineen. Sinooperi-ketjun myymälät järjestävät myös askartelukursseja.


title: Sinooperi (kauppaketju)

text: Sinooperi-ketju sai alkunsa pienestä paperitarvikkeiden tukkukaupasta Museokadulla Helsingin Töölössä vuonna 1980. Suomen 1990-luvun alun laman jälkeen Sinooperi Oy vaihtoi strategiaansa kohti askartelualan vähittäismyyntiä ja franchising-yrittäjyyden tarjoamista eri puolille Suomea. Sinooperi Oy:n tytäryhtiö Oy Homemade Ab Sinooperi Publishing kustansi alan opaskirjoja ja julkaisi lehtiä, kuten 1990-luvun jälkipuoliskon "Askartelu ja käsityö" ja "Sinä osaat".


title: Sinooperi (kauppaketju)

text: Vuonna 2002 Sinooperi valittiin vuoden franchising-ketjuksi.


title: Sinooperi (kauppaketju)

text: Vuonna 2005 Sinooperi Oy hakeutui yrityssaneeraukseen noin neljän miljoonan euron velkoineen lähinnä Handelsbankenille ja Finnveralle. Tuolloin yrityksestä omisti neljänneksen kauppaneuvos ja nykyinen kansanedustaja Eero Lehti.


title: Sinooperi (kauppaketju)

text: 2010-luvun alussa Sinooperin kokonaisliikevaihto oli noin kolme miljoonaa euroa, ja ketju työllisti nelisenkymmentä ihmistä. Keskusvarasto ja myymälöiden tukitoiminnot oli keskitetty Lempäälään.


title: Starfinder Roleplaying Game

text: Starfinder Roleplaying Game on Paizo Publishingin julkaisema tieteisfiktiota ja fantasiaa sekoittava pöytäroolipeli, jonka tapahtumat sijoittuvat samaan universumiin kuin Paizon edellinen suurjulkaisu "Pathfinder Roleplaying Game". Se käyttää "Pathfinder"in tapaan D20 System -mekaniikkaa.


title: Starfinder Roleplaying Game

text: Inspiraation lähteitä ovat olleet Tähtien sota, Alien-elokuvat, Guardians of the Galaxy ja Warhammer 40,000.